சாலைமறியலில் ஈடுபட்ட ஸ்டாலின் ,கி.வீரமணி, திருநாவுக்கரசர், திருமாவளவன், ஜவாஹிருல்லா கைது

சென்னை

காவிரி மேலாண்மை வாரியத்தை அமைக் காத மத்திய அரசுக்கு எதிராக தமிழகத்தில் போராட்டம் வெடித்து உள்ளது. தமிழகம் முழுவதும் அரசியல் கட்சிகள் மற்றும் பல்வேறு அமைப்புகள் சார்பாக ஆங்காங்கே சாலை மறியல், ரெயில் மறியல் போராட்டங்கள் நடந்த வண்ணம் உள்ளன. இதனால் தமிழகம் போராட்டக்களமாக மாறி இருப்பதால் பதற்றமான சூழ்நிலை உருவாகி உள்ளது.

தி.மு.க. கூட்டணி கட்சிகள் எடுத்த முடிவின்படி, மத்திய அரசு காவிரி மேலாண்மை வாரியம் அமைக்க கோரி இன்று (வியாழக்கிழமை) தமிழகம் முழு வதும் முழு அடைப்பு போராட்டம் நடைபெற்று வருகிறது.  இந்த நிலையில், சென்னை அண்ணா சாலையில் மு.க ஸ்டாலின் தலைமையில் எதிர்க்கட்சி யினர் சாலை மறியலில் ஈடுபட்டுள்ளனர்.

சென்னை அண்ணாசாலையில் மறியலில் ஈடுபட்ட பின், திமுக செயல்தலைவர் ஸ்டாலின் தலைமையில் பேரணியாக செல்கின்றனர். அண்ணா சாலையில் இருந்து மெரினா நோக்கி சென்ற மு.க.ஸ்டாலின் வாலாஜா சாலையில் அமைந்து மீண்டும் சாலை மறியல் ஈடுபட்டார்.

கி.வீரமணி,திருநாவுக்கரசர்,திருமாவளவன்,ஜவாஹிருல்லா உள்ளிட்டோர் பங்கேற்ற்று உள்ளனர். சென்னை சேப்பாக்கம் பகுதியில் பேரணி சென்றவர்களுக்கும், போலீசாருக்குமிடையே தள்ளுமுள்ளு ஏற்பட்டது.

விடுதலை சிறுத்தைகள் கட்சியின் தலைவர் திருமாவளவன், கி.வீரமணி ஆகியோர் சாலை மறியல் போராட்டத்தில் பங்கேற்றுள்ளனர். சாலை மறியல்  போராட்டத்தால்  அண்ணா சாலை-வாலஜா சாலையில் போக்குவரத்து ஸ்தம்பித்துள்ளது. சென்னை காமராஜர் சாலையில்  மு.க.ஸ்டாலின் தலைமையில்  சாலை மறியல் போராட்டம் நடத்திய எதிர்க்கட்சி தலைவர்கள் கைது செய்யப்பட்டனர்.

கி.வீரமணி, திருநாவுக்கரசர், திருமாவளவன், ஜவாஹிருல்லா உள்ளிட்டோரும் கைது.

திருவள்ளூர்: திருத்தணி- சென்னை செல்லும் மின்சார ரயிலை மறித்து திமுக கூட்டணி கட்சியினர் மறியலில் ஈடுபட்டனர்.

விழுப்புரம் : திமுக முன்னாள் அமைச்சர் பொன்முடி தலைமையில் பேரணி செல்லும்போது, சாலையோரம் நின்ற லாரி மீது மர்மநபர்கள் கல்வீசி தாக்கினர்.

திருச்சி தலைமை தபால்நிலையம் அருகே சாலை மறியலில் ஈடுபட்ட திமுக முன்னாள் அமைச்சர் கே.என்.நேரு, விவசாய சங்க தலைவர் அய்யாக்கண்ணு உள்ளிட்டோர் கைது செய்யப்பட்டனர்.

திருச்சி : திருவெறும்பூரில், திமுக எம்.எல்.ஏ அன்பில் மகேஷ் பொய்யாமொழி தலைமையில் திமுகவினர் ரெயில் மறியல் போராட்ட்டத்தில் ஈடுபட்ட னர்.திருச்சி தலைமை தபால்நிலையம் பகுதியில் முன்னாள் அமைச்சர் கே.என்.நேரு தலைமையில் திமுகவினர் சாலை மறியலில் ஈடுபட்டனர்.

திருவள்ளுர் : பொன்னேரி ரயில் நிலையத்தில் 500-க்கும் மேற்பட்ட திமுகவினர் மறியல் போராட்ட நடத்தினர்..

திருவண்ணாமலை ரயில் நிலையத்தில், தண்டவாளத்தில் அமர்ந்து திமுகவினர் ரயில் மறியல் செய்தனர்.

தஞ்சை ரயில் நிலையத்தில் மார்க்சிஸ்ட் கம்யூ. கட்சியினர் ரயில் மறியலில் ஈடுபட்டனர்.தஞ்சை : கும்பகோணத்தில் சாலை மறியலில் ஈடுபட்ட திமுக எம்எல்ஏ அன்பழகன் உள்ளிட்ட 300க்கும் மேற்பட்டோர் கைது செய்யபட்டனர்.

நாமக்கல் : குமாரபாளையம் பகுதியில் 2 அரசு பேருந்துகளின் கண்ணாடி உடைக்கபட்டது.

கிருஷ்ணகிரி : மோட்டூரில் 2 அரசுப் பேருந்துகளின் கண்ணாடியை மர்மநபர்கள் உடைத்தனர்.


10 ஆண்டுகளாக கணவனை பிரீசரில் வைத்திருந்த மனைவி

அமெரிக்காவில் கணவரின் உடலை 10 ஆண்டுகளாக பிரீசரில் வைத்திருந்த பெண்ணின் செயல் அப்பகுதியில் அதிர்ச்சியை ஏற்படுத்தியது.

அமெரிக்காவின் உடா மாநிலத்தின் டூயெலி நகரைச் சேர்ந்தவர் ஜீன் சவுரோன்-மாதர்ஸ் (வயது 75). இவரது கணவர் பால் எட்வர்ட்ஸ்  ஓய்வு பெற்ற படைவீரர் ஆவார்.

கடந்த மாதம் 22ஆம் தேதி ஜீன் சவுரோன்-மாதர்ஸ் வீட்டிற்கு வந்த முன்னாள் ராணுவ அதிகாரிகள், வழக்கமான பொதுநலச் சோதனையை மேற்கொண்டனர். அப்போது ஜீன் மாதர்ஸ் அங்கே இறந்து கிடந்தார். அவரின் மரணம் இயற்கையானது என போலீசார் தெரிவித்தனர்.

இதையடுத்து வீட்டை மேலும் சோதனை செய்ததில், ஜீன் மாதர்சின் கணவரான பால் எட்வர்ட்சின் உடல் அங்கிருந்த பிரீசரில் இருந்ததைக் கண்டு போலீசார் அதிர்ச்சி அடைந்தனர். அவரது உடலுடன் ஒரு கடிதமும் கண்டெடுக்கப்பட்டது.

அதில் என் மனைவி என்னைக் கொல்லவில்லை என்று எழுதப்பட்டிருந்தது. அது பால் எட்வர்சின் கையெழுத்து எனவும் அந்த கடிதம் கடந்த 2008ம் ஆண்டு டிசம்பர் மாதம் எழுதப்பட்டது என்பதையும் போலீசார் உறுதி செய்தனர்.

ஜீன் மாதர்ஸ் அவரின் கணவரைக் கொலை செய்தாரா அல்லது வேறு யார் உதவியுடனும் இதைச் செய்தாரா என போலீசார் விசாரணை மேற்கொண்டனர்.

ஜீன் மாதர்ஸ் கடந்த 10 ஆண்டுகளாக சுமார் ஒரு லட்சத்து 77 ஆயிரம் டாலரை அரசு சலுகையாகப் பெற்றிருக்கலாம். மேலும் பால் எட்வர்சின் சமூக பாதுகாப்பு மற்றும் முன்னாள் ராணுவ விவகாரத் தொடர்பான காசோலைகளை வாங்கியிருக்கலாம் என உள்ளூர் போலீசார் தெரிவித்தனர்.

பால் எட்வர்ட்ஸ் உடலுடன் கண்டுபிடிக்கப்பட்ட கடிதத்தில் எழுதப்பட்டிருந்த மற்றும் சில தகவல்களை பற்றி போலீசார் கூற மறுத்துவிட்டனர் என்பது குறிப்பிடத்தக்கது.


கம்போங் ஜாவா தொழிற்பேட்டையில் இந்தியப் பெண் கடத்தல்

கிள்ளான்,

வழக்கம் போல நேற்று காலை 8.00 மணிக்கு, கம்போங் ஜாவா, ஜாலான் டத்தோ செல்லதேவ னில் உள்ள தனது பணியிடம் சென்றடைந்த எஸ்.ஜோதிமணி என்ற பெண், பிறகு காலை 9.40 மணிக்கு சம்பந்தப்பட்ட தொழிற்சாலைக்கு வெளியே அடையாளம் தெரியாத ஆடவர்களால் கடத்தப்பட்டது பெரும் பரபரப்பை ஏற்படுத்தியது.

பட்டப்பகலில் நிகழ்ந்த இச்சம்பவத்தினால் கம்போங் ஜாவா மக்கள் பெரும் அதிர்ச்சிக்குள்ளாகியுள்ளனர். ஜோதிமணி கடத்தப்பட்ட சம்பவம் தொழிற்சா லைக்கு வெளியே உள்ள ரகசிய கேமராவில் மிகவும் தெளிவாகப் பதிவாகியுள்ளது. இக்காணொளி நேற்று சமூக வலைத்தளங்களில் பதிவேற்றம் செய்யப்பட்டதை தொடர்ந்து அவரின் குடும்பத்தாரும் போலீசாரும் அப்பெண்ணையும் கடத்தலில் ஈடுபட்ட  அந்த ஆடவர்களை தேடும் படலத்தில் ஈடுபட்டு வருகின்றனர்.

கே.இ.இ. 46 என்ற எண் பட்டையைக் கொண்ட வெள்ளை நிற மெர்சிடிஸ் பென்ஸ் காரில் அவர் கடத்தப்பட்டதாக நேற்று காலை தொடங்கி வாட்ஸ் ஆப்பில் தகவல் பகிரப்பட்டு வருகிறது. இந்த தகவலுடன் அப்பெண் கடத்தப்பட்ட காணொளியும் பதிவேற்றம் செய்யப்பட்டுள்ளது.

Read More: Malaysia Nanban News Paper On 09.12.2017


விஜய் மல்லையா பாஜக தலைவர்களுடன்.....”-ராகுல் காந்தி குற்றச்சாட்டு

பல்வேறு இந்திய வங்கிகளிடம் இருந்து தொழிலதிபர் விஜய் மல்லையா ரூ9000 கோடிக்கு வாங்கிவிட்டு அதை திருப்பி கட்டமால், லண்டனில் தஞ்சமடைந்தார். இதனைத்தொடர்ந்து பாதிக்கப்பட்ட வங்கிகள் சார்பில் லண்டன் நீதிமன்றத்தில் வழக்கு தொடரப்பட்டு, விசாரணை நடத்தப்பட்டது. அப்போது இந்திய தரப்பு சார்பில், விஜய் மல்லையா நாடு கடத்தப்பட்டால் மும்பை சிறையில்தான் அடைக்கப்படுவார் என்று தெரிவித்தது.

பிறகு, மல்லையா தரப்பு, மும்பை சிறையில் வெளிச்சம் இருக்காது என்று பல சாக்குகளை சொல்லியது. அதற்காக மும்பை சிறையின் வீடியோ காட்சிகள் வேண்டும் என்று லண்டன் நீதிபதி தெரிவித்தார். இதனை தொடர்ந்து, சிபிஐ சார்பில் மும்பை சிறையின் வீடியோ காட்சி லண்டன் நீதிமன்றத்தில் தாக்கல் செய்யப்பட்டது.

தற்போது,இதுகுறித்து நான்கு நாட்கள் ஜெர்மனி, இங்கிலாந்து சுற்றுப்பயணம் மேற்கொண்டுள்ள ராகுல் காந்தி தெரிவிக்கையில், இந்திய சிறைச்சாலைகள் சற்று கடுமையானதுதான். ஆனால், நாட்டை விட்டே ஓடின விஜய் மல்லையாவுக்கு இவ்வளவு சொகுசு வழங்க கூடாது. இந்தியர்கள் அனைவருக்கும் ஒரேமாதிரியான நீதி வழங்குதல் வேண்டும். ரூ 9000 கோடி வங்கியில் கடனை பெற்றுவிட்டு, அதை திருப்பி வங்கியில் செலுத்தாமல் நாட்டைவிட்டு ஓடியவருக்கு இத்தனை சொகுசான சிறைச்சாலையை வேண்டுவதை ஏற்கமுடியாது” என்றார். இதுமட்டுமில்லாமல், இந்தியா நாடுகடத்தப்படுவதற்கு முன் விஜய் மல்லையா பாஜக தலைவர்களுடன் பேசியிருப்பதாக குற்றம் சாட்டியுள்ளார்.


மின் கம்பத்துடன் மோட்டார் சைக்கிள்  மோதி பள்ளித்தோழிகள் பலி!

(துர்க்கா) தம்பின், பள்ளி முடிந்து வீடு திரும்பிக் கொண்டிருந்த இரண்டு பள்ளித் தோழிகளின் மோட்டார் சைக்கிள் பயணம் படுதுயரத்தில் முடிந்தது. ஆறாம் படிவ மாண விகளான கெஜலெட்சுமி (வயது 19), எஸ்.ரம்யா (வயது 18) ஆகியோர் சம்பவ இடத்திலேயே மரணமுற்றனர். இருவரும் கெமெஞ்சேவில் உள்ள டத்தோ முகமது தாஹா இடைநிலைப் பள்ளியினைச் சேர்ந்தவர்கள். மோட்டார் சைக்கிள் மிக மோசமான வளைவில் கட்டுப்பாட்டை இழந்து இறுதியில் மின் கம்பத்துடன் மோதியது. இந்த விபத்தினால் பாதிக்கப்பட்ட இருவருக்கும் தலையிலும் உடலிலும் பலத்த காயம் ஏற்பட்டது. இருவரும் சம்பவ இடத்திலேயே உயிரிழந்தனர் என்று மாவட்ட போலீஸ் தலைவர் சூப்ரிண்டெண்டன் ஹமாசா அப்துல் ரசாக் தெரிவித்தார். ஜாலான் கூனிங் செலாத்தான் - பத்தாங் மலாக்கா சாலையின் 1.7வது கிலோ மீட்டர் பகுதியில் நடந்தது. மோட்டார் சைக்கிளை ஓட்டி வந்தவருக்கு தலையில் பலத்த காயம். கை முறிந்தது. தோள்பட்டையில் பலத்த காயமும், பின் இருக்கையில் இருந்தவருக்கு தலையிலும் உடலிலும் பலத்த காயம் ஏற்பட்டு மரணமடைந் தனர். பிரேத பரிசோதனைக்காக இருவரின் பிரேதங்கள் தம்பின் மருத்துவமனை தடயவியல் பிரிவிற்கு கொண்டு செல்லப் பட்டுள்ளதாக சூப்ரிண்டெண்டன் ஹமாசா அப்துல் ரசாக் தெரிவித்தார். இந்த சாலை விபத்து விவகாரம் போக்குவரத்து சட்டத்தின் பிரிவு 41இன் கீழ் விசாரிக்கப்படும் என்று இவர் குறிப் பிட்டார்.


தமிழர்கள் பிச்சைக்காரர்கள் என விமர்சித்த கன்னட நடிகைக்கு தமிழகத்தில் முத்தான வாய்ப்பு!

சென்னை "டியர் சென்னை, நீங்கள் தண்ணீருக்கு பிச்சை எடுத்தீர்கள், நாங்கள் கொடுத்தோம். நீங்கள் மின்சாரத்திற்கு பிச்சையெடுத்தீர்கள் நாங்கள் கொடுத்தோம். உங்கள் ஆட்கள் எங்கள் அழகான நகரை (பெங்களூர்) வந்து ஆக்கிரமித்துக்கொண்டு அசிங்கப்படுத்தினீர்கள், அதை அனுமதித் தோம். இப்போதும், பிளேஆப் நீங்கள் செல்ல எங்கள் கருணைதான் தேவைப்படுகிறது. நாங்கள் இப்படித்தான். நீங்கள் பிச்சையெடுப்பதும், நாங்கள் கொடுப்பதும் வழக்கம்" இவ்வாறு திமிர்த்தனமாக கூறியிருந்தவர்தான் இந்த தன்யா பாலகிருஷ்ணன். இது தமிழகத்தில் வைர லாகி தன்யாவிற்கு பெரும் எதிர்ப்பைக் கிளப்பிய விமர்சனமாகும். தமிழர்களை பிச்சைக்காரர்கள் என்று கூறி எதிர்ப்பை சம்பாதித்து, கோலிவுட்டைவிட்டு விலகிய நடிகை தன்யா பாலகிருஷ்ணன் மெதுவாக மீண்டும் தமிழ் திரையுலகிற்குள் காலடி எடுத்து வைத்துள்ளார். கன்னட திரையுலகில் அறிமுகமாகி பெயர் போட முடியாத நிலையில் தமிழ் பக்கம் கரை யொதுங்கியவர் தன்யா பாலகிருஷ்ணா. சூர்யா நடித்த 7ம் அறிவு திரைப்படத்தில் முக்கிய கதாப்பாத்திரத்தில் நடித்தவர். பாராட்டும் பெற்றவர். 2012ம் ஆண்டு நடைபெற்ற ஐபிஎல் தொடரின் போது, சென்னை சூப்பர் கிங்ஸ் அணி பிளேஆப் சுற்றுக்கு தகுதி பெற ராயல் சேலஞ்சர்ஸ் பெங்களூரின் தோல்வி அவசியப்பட்டது. பெங்களூர் அணி தோல்வியடைந்த நிலையில் சென்னை பிளேஆப் சுற்றுக்குள் சென்றது. இதுகுறித்து சமூக வலைத்தளத்தில் கருத்து தெரிவித்த தன்யா பாலகிருஷ்ணன், வார்த்தைகளை மிக மோசமாக கொட்டியிருந்தார். அவர் தமிழர்களை பிச்சைக்காரர்கள் என்று கூறியிருந்தார். அந்த விமர்சனம்தான் மேலே குறிப்பிடப்பட்ட கடுமையான அந்த வார்த்தைகள். தன்யாவின் இந்த கருத்துக்கு தமிழகத்தில் எதிர்ப்புகள் கிளம்பின. இதையடுத்து கோலிவுட்டிலிருந்தே வெளியேறுவதாக அறிவித்தார் தன்யா. "நான் ஒப்புக்கொண்ட அனைத்து படங்களில் இருந்தும் விலகிக்கொள்கிறேன். திரும்பி வரமாட்டேன்" என்று கொந்தளித்தார் இந்த தன்யா பாலகிருஷ்ணன். இவரது கடுமையான விமர்சனங்கள் அப்போது இரு மாநிலங்கள் நடுவே பதற்றத்தை விதைத்தது என்பது மறுப்பதற்கில்லை. ஆனால், இப்போது மீண்டும் தன்யா தமிழ் சினிமாவில் களம்புகுந்திருப்பது ஆச்சரியமாக இருக்கிறது. ஸ்டார் நெட்வொர்க்கின் ஹாட்ஸ்டார் செயலி வாயிலாக வெளியான As I'm Suffering From Kadhal என்ற வெப்சீரிசில் இவர் நடித்துள்ளார். மாரி உள்ளிட்ட படங்களை இயக்கிய பாலாஜி மோகன் இந்த வெப்சீரிசை இயக்குகிறார். இதில், பலான வசனங்கள் பல பார்ப்போரை முகம் சுளிக்க வைக்கின்றது. தமிழர்களை இவ்வளவு கடுமையாக விமர்சித்த ஒருவரை மீண்டும் ஏற்று நடிப்பதற்கு வாய்ப்பளித்திருப்பது தமிழர்களின் மறதியா, அல்லது மன்னிக்கும் திறனா, இல்லை தமிழில் நடிப்பதற்கு ஆளே இல்லை என்பதால் மாற்று மாநிலத்தவர் நம்மை மிதித்தாலும் ஏற்று நடக்க வேண்டிய அவசியமா என்ற பல கேள்விகள் எழாமல் இல்லை. இவ்வாறு சினிமாவில் ஆரம்பிக்கும் இந்த நிலைதான் அரசியலுக்கும் வித்திட்டுச் செல்கின்றது என்று எடுத்துக் கொள்ளலாமா?


நஜீப்பிற்கு அதிர்ச்சியூட்டும் திருப்பம்.

கோலாலம்பூர்,

1மலேசியா டிவலப்மெண்ட் பெர்ஹாட் அல்லது சுருக்கமாக 1எம்டிபி என்றழைக்கப்படும் நிறுவனம் பற்றி மலேசியர்கள் கேள்விப்பட்டிருக்கும் அளவிற்கு அவர்களுக்கு விஷயங்கள் தெரிந்திருக்காது.காரணம், முன்னாள் பிரதமர் டத்தோ ஸ்ரீ நஜீப் துன் ரசாக் சம்பந்தப் பட்டிருப்பதாகக் கூறப்படும் இவ்விவகாரம் தொடர்பாக ஊடகங்களில் வெளிப்படையான செய்திகள் வெளியிடப்படுவதற்கு அனுமதிக்கப்படவில்லை. பெரும்பாலான விஷயங்கள் மூடி மறைக்க ப்பட்டதாக ஒரு குற்றச்சாட்டு உள்ளது.

Read More: Malaysia Nanban Tamil Daily on 15.5.2018


அனைத்தையும்  இழந்து பரிதவிக்கிறோம்

ஜார்ஜ்டவுன், திடீர் வெள்ளத்தில் தனது தொழில் மிகவும் மோசமாக பாதிக்கப்பட்டதுடன், வெள்ளத்திற்கு காரணமான நிறுவனத்திற்கு எதிராக நடவடிக்கை எடுப்பதில் ஒரு வழக்கறிஞரை நம்பி மோசம் போனதாக புகார் தெரிவித்துள்ளார் சுங்கை ஆராவைச் சேர்ந்த நாகசெல்வி. பினாங்கு மாநிலத்தைச் சேர்ந்த அந்த வழக்கறிஞர் தனது குடும்பத்துக்கு கிடைக்க வேண்டிய வெள்ள நிவாரண நிதியை பெறுவதில் மோசடி செய்திருப்பதாக அவர் சொன்னார். கடந்த 2012 -ஆம் ஆண்டு பழைய இரும்பு சாமான்கள் விற்கும் கடையை இங்குள்ள லோட் எண் 225, புக்கிட் உமா,சுங்கை ஆரா பகுதியில் நடத்தி வந் ததாக நாகசெல்வி (55) குறிப்பிட்டார். தனக்கு நேர்ந்த துயரம் பற்றி அவர் மேலும் இவ்வாறு விளக்கம் அளித்தார்.வியாபாரம் நல்ல முறையில் நடந்துக் கொண்டிருக்கும் நிலையில், அப்பகுதியில் எஸ்.பி.செத்தியா என்ற வீடமைப்பு மேம்பாட்டு நிறுவனம் மேம்பாட்டுப் பணிகளுக்காக ஆற்றோரம் மதில் சுவர் எழுப்பியது. இதனால் அப்பகுதியில் உள்ள ஆறு மேலும் குறுகலாகியது. தொடர்ந்து, கடந்த 2012 மே 5-ஆம் தேதி அதிகாலை ஒரு மணிக்கு பெய்த கடுமையான மழையின் காரணமாக ஆற்றில் நீர் பெருக்கெடுத்து ஆற்றோரம் இருந்த எங்கள் கடையில் வெள்ளம் ஏற்பட்டு, விற்பனைக்கு வைக்கப்பட்டிருந்த மறுசுழற்சி பொருட்களும் மற்ற தளவாடங்களும் முற்றாக சேத மடைந்தன. அது மட்டுமின்றி, இந்த சம்பவத்தினால் எங்கள் கடையில் இருந்த 2 லோரிகள்,2 மோட்டார் சைக்கிள்கள், ஜெனரேட்டர்கள், மின்சாரப் பொருட்கள், இரும் புகளை வெட்டும் கருவிகள் என அனைத்தும் வெள்ளத்தில் மூழ்கி வெ.350,000 இழப்பு ஏற்பட்டது என்றார் அவர். இந்த திடீர் சம்பவத்தால் தங்களின் வருமானம் பெரிய அளவில் பாதிக்கப்பட்டது என்றும் பல்வேறு சிரமங்களுக்கிடையே வீடு உட்பட சேமிப்பில் இருந்த பணம், நகைகள் அனைத்தையும் கடன் செலுத்துவதற்காக பயன்படுத்தி சேமிப்புகளை இழந்து ஒரு வேளை சாப்பாட்டுக்குக் கூட வழியில்லாத பரிதாப நிலைக்கு ஆளாகியதாகவும் அவர் கண்ணீர் மல்கக் கூறினார். இதனை தொடர்ந்து, உறவினர் கொடுத்த ஆலோசனையின் பேரில் ஒரு வழக்கறிஞரின் உதவியை நான் நாடினேன். ஆனால், அந்த வழக்கறிஞர் இது நாள்வரையில் எங்களுக்கு சாதகமாக எதையும் செய்ததில்லை. எங்கள் நிலைமை இன்னும் கேள்விக்கிடமாகவே உள்ளது. எஸ்.பி.செத்தியா மேம்பாட்டு நிறுவனத்துக்கு எதிராக வழக்கு தொடுக்க அந்த வழக்கறிஞரை நாடினேன். எங்களுக்குச் சேர வேண்டிய இழப்பீட்டுத் தொகையைப் பெற்றுத்தருவதாக உறுதியளித்தார். எனினும், ஐந்து ஆண்டுகள் ஆகியும் எந்த ஒரு முன்னேற்றமும் ஏற்படவில்லை. அந்த வழக்கறிஞர் உண்மையில் எங்களுக்காக இந்த வழக்கை எடுத்து நடத்துவதில் ஆர்வம் கொண்டுள்ளாரா என்பதும் எங்களுக்கு புரியவில்லை என்று நாகசெல்வி தொடர்ந்து கூறினார். சம்பந்தப்பட்ட அந்த வழக்கறிஞர் முறையாக வழக்கை நடத்தியிருந்தால் தங்களின் குடும்பம் இத்தகைய பரிதாப நிலைக்கு ஆளாக வேண்டிய அவசியம் இல்லை என்றார் அவர். இந்தியர்களை பிரதிநிதிப்பதாக கூறிக்கொள்ளும் இந்திய அரசியல் கட்சிகளிடம் உதவ வேண்டி பல முறை சென்றுள்ளோம். ஒரு பயனும் இல்லை என்று தனது மன ஆதங்கத்தை நாகசெல்வி வெளிப்படுத்தினார். இந்த வழக்கு தொடர்பாக அன்றே அந்த மேம்பாட்டு நிறுவனத்துக்கு எதிராக போலீஸ் புகார் ஒன்றையும் பாலிக் பூலாவ் காவல் நிலையத்தில் நாக செல்வி செய்துள்ளார். இதனிடையே, வழக்கறிஞருக்கு எதிரான இந்த புகாரை ஊழல் தடுப்பு ஆணையத்திடம் கொண்டு செல்லும் பொருட்டு, பாராட் டாயா மாவட்ட காவல் நிலைய தலைவர் துவான் அன்பழகனின் உதவியை நாடியிருப்பதாகவும் அவர் சொன்னார்.


செமினி தமிழ்ப்பள்ளி நில விவகாரம்.  இடைத்தேர்தலுக்கு முன்பு தீர்வு பிறக்குமா?

கோலாலம்பூர்,

ஒன்பது ஆண்டுகளுக்கும் மேலாக நீடித்து வரும் செமினி தோட்டத் தமிழ்ப்பள்ளியின் நில விவகாரம் இன்னும் தீர்த்து வைக்கப்படாத நிலையில் செமினி இடைத்தேர்தலுக்கு  நம்பிக்கைக் கூட்டணி தயாராவதால் இந்திய வாக்காளர்களின் முழுமையான ஆதரவு அவர்களுக்கு கிட்டுமா என்பது கேள்விக்கிடமா கியுள்ளது. செமினி சட்டமன்றத் தொகுதி இடைத்தேர்தல் வரும் மார்ச் 2-ஆம் தேதி நடைபெறுகிறது.

Read More: Malaysia Nanban Tamil Daily on 15.2.2018


ஈபள் டவர் ஒளி  அணைக்கப்பட்டு அஞ்சலி

பாரிஸ்,

இலங்கையில் ஈஸ்டர் தினத்தன்று, தேவாலயங்கள், நட்சத்திர ஹோட்டல்கள் உட்பட, எட்டு இடங்களில் நடந்த குண்டு வெடிப்பில் 225 அப்பாவி பொதுமக்கள் உயிரிழந்தனர்.  உயிரிழந்தவர்களுக்கு அஞ்சலி செலுத்தும் விதமாக, பிரான்சில் உள்ள உலக அதிசயங்களுள் ஒன்றான ஈபள் டவரின் ஒளி, நள்ளிரவில் அணைக்கப்பட்டு அஞ்சலி செலுத்தப்பட்டது.


மைக்ரோசாஃப்ட் நடவடிக்கையால் மலேசியர்களுக்கு பாதிப்பு?

கோலாலம்பூர், பிரபல கணினி நிறுவனமான மைக்ரோ சாஃப்ட் மறுசீரமைப்பு செய்யப்படவிருப்பதால் மலேசியர்கள் பலர் பாதிக்கப்படலாம் என்ற தகவல் வெளியாகி உள்ளது.மைக்ரோசாஃபட் மறுசீரமைப்புப் பற்றி கடந்த ஆண்டிலிருந்தே திட்டமிடப்பட்டு வருவதாக அந்தத் தகவல்கள் கூறின. உலக அளவிலும் வட்டார அளவிலும் மலேசிய ரீதியிலும் இதனால் பாதிப்பு ஏற்படலாம். குறிப்பாக, சில ஆயிரம் பேர் வேலை இழக்கலாம் எனத் தெரிகிறது. இந்தச் சீரமைப்பின் ஒருபகுதியாக நிறைய வேலை வாய்ப்பைக் குறைக்க அது திட்டமிட்டுள்ளது என்றும் உலக அளவில் அதன் விற்பனைச் சந்தை முறை யிலும் மாற்றங்கள் இடம்பெற உள்ளதாகவும் கூறப்பட்டது. கடந்த 2015ஆம் ஆண்டில் மைக்ரோ சாஃப்ட் நிறுவனம் 7,400 வேலை வாய்ப்புகளை குறைத்தது. கடந்த ஆண்டில் 4,700 வேலைகள் குறைக்கப்பட்டன. இவ்வாண்டிலும் அது தொடரும் என்று எதிர்பார்க்கப்படுகிறது.


மீண்டும் அணு ஆயுத சோதனை நடத்தவுள்ள வட கொரியா

வட கொரியா எந்த நேரத்திலும் தனது அடுத்த அணு ஆயுத சோதனை நடத்த திட்டமிட்டுள்ளதாக தெரியவந்துள்ளது.வட கொரியா இதுவரை எட்டு முறை அணு ஆயுதங்கள் மற்றும் ஏவுகணை சோதனையை நடத்தியுள்ளது.இது எல்லாமே தோல்வியிலேயே முடிந்தன.வட கொரியாவின் இந்த செயலுக்கு அமெரிக்கா உள்ளிட்ட உலக நாடுகள் கடும் கண்டங்கள் தெரிவித்து வருகின்றன. வட கொரியாவை எச்சரிக்கும் வகையில் அமெரிக்கா போர் கப்பல்களை அங்கு அனுப்பியுள்ளது.இந்நிலையில், ஒன்பதாவது முறையாக மீண்டும் அணு ஆயுத சோதனையை வட கொரியா எந்த நேரத்திலும் தொடங்க திட்டமிட்டுள்ளது.இது குறித்து வட கொரியா வெளியுறவு துறையின் செய்தி தொடர்பாளர் கூறுகையில், அமெரிக்கா என்ன நடவடிக்கை எடுத்தாலும் அதை எதிர்கொள்ள தயாராக உள்ளோம். எந்த நேரத்திலும், எந்த இடத்திலும் எங்களின் அடுத்த அணு ஆயுத சோதனையை தொடங்குவோம்.இதற்காக கடற்கரையில் அதிகளவில் ஏவுகணைகள் குவிக்கப்பட்டுள்ளதாக அவர் தெரிவித்துள்ளார்.அமெரிக்காவை எதிர்கொள்ள சக்தி வாய்ந்த அணு ஆயுதங்களை தயாராக வைத்திருக்க வேண்டியது அவசியமாகும் எனவும் அவர் கூறியுள்ளார்.


எப்ஏஎம் இன் புதிய தலைவரானார்  ஜொகூர் பட்டத்து இளவரசர்!

மலேசிய கால்பந்து சங்கத்தின் புதிய தலைவராக ஜொகூர் பட்டத்து இளவரசர் துங்கு இஸ்மாயில் போட்டி யின்றி தேர்வு செய்யப்பட்டார்.மலேசிய கால் பந்து சங்கத்தின் (எப்ஏஎம்) 53ஆவது பேராளர் மாநாடு நாளை நடைபெறவுள்ளது. புதிய நிர்வாக குழுவிற்கான தேர்தல் நடைபெறுவதால் இம்மாநாடு மக் களிடையே மிகப் பெரிய எதிர்பார்ப்பை ஏற்படுத்தியுள்ளது. இத்தேர்தலின் தலைவர் பதவிக்கு துங்கு இஸ்மாயில், கிளந்தான் மாநில முன்னாள் கால்பந்து சங்கத்தலைவர் டான்ஸ்ரீ அனுவார் மூசா ஆகிய இரு வரும் போட்டியிடுவதாக இருந்தது. நேற்று காலைவரை இவ்விருவரும் நேரடியாக போட்டியை சந்திக்கவுள்ளனர் என்று அனைவராலும் எதிர்பார்க்கப் பட்டது. ஆனால் டான்ஸ்ரீ அனுவார் மூசா நேற்று நாடாளு மன்றத்தில் திடீரென செய்தியாளர்களை சந்தித்து முக்கிய அறிவிப்பைச் செய்தார். அதாவது நாளை நடைபெறும் எப்ஏஎம் தலைவர் பதவியில் இருந்து தாம் விலகுவதாக அவர் அறிவித்தார்.எப்ஏஎம்மிற்கு மிகச் சிறந்த தலைமைத்துவம் தேவைப்படுகிறது. அதற்கு துங்கு இஸ்மாயில் தான் தலைவராக தலைமையேற்க வேண்டும்.இதன் அடிப்படையில் தான் இப்போட்டியில் இருந்து நான் விலகிக் கொண்டேன். என்னுடைய தனிப்பட்ட விருப்பத்தில் தான் இம்முடிவை நான் எடுத்துள்ளேன். பதவி விலகுமாறு யாரும் என்னை கட்டாயப்படுத்தவில்லை என்று டான்ஸ்ரீ அனுவார் மூசா கூறினார்.இதனிடையே துங்கு இஸ்மாயில் தனது தேர்தல் அறிக்கையை நேற்று முன்தினம் வெளியிட்டார்.11 அம்சங்களைக் கொண்ட இத்தேர்தல் அறிக்கையில் எப்ஏஎம் தலைவராக தாம் தேர்வு செய்யப்பட் டால் எப்ஏஎம்மில் அரசியல் தடையீட்டிற்கு முழுமையாக தடை விதிக்கப்படும். அதே வேளையில் எப்ஏஎம் தலைவரை தேர்வு செய்யும் முழு அதிகாரத்தையும் கால்பந்து ரசிகர்களுக்கே வழங்குவேன்.இதற்காக ஆட்சிக் குழுவில் முழு விவாதம் நடத்தி சங்கத்தின் சட்ட விதிகளில் மாற்றங்களைக் கொண்டு வருவேன் என்று டிஎம்ஜே கூறியுள்ளார்.நாட்டின் கால்பந்து கலாச்சாரம் முழு மையாக மாற்றப்படும். இதனால் எப்ஏஎம் மில் பல அதிரடி மாற்றங்கள் நடத்தப்படும். சூப்பர் லீக், பிரிமியர் லீக் கால்பந்துப் போட்டிகளின் தரத்தை உயர்த்துவதுடன், பொருளாதார ரீதியில் அக்கால்பந்துப் போட்டிகள் மிகப் பெரிய வளர்ச் சியை காணும். நாட்டில் கால்பந்துத் துறை மேம்பாட்டுத் திட்டத்தின் பல நடவடிக்கைகளை மேற்கொள்ளும். அதேவேளையில் நாட்டின் கால்பந்துத் துறையை மேம்படுத்த அனைத்துலக ரீதியில் உள்ள நிபுணர்களின் ஆலோசனைகள் பெறப்படும். தேசிய அணியில் பல மாற்றங்கள் செய்யப்படும், நடுவர்களுக்கான மேம்பாட்டுத் திட்டங்கள் கொண்டு வரப்படும். கால்பந்துத் துறைக்கான அடிப்படை வசதிகள் நவீனப்படுத்தப்படும் என்று துங்கு இஸ்மாயில் தனது தேர்தல் அறிக்கையில் கூறியிருந்தார் என்பது குறிப்பிடத்தக்கது.


விஞ்ஞானி ஐன்ஸ்டீனை விட புத்திக்கூர்மையுள்ள இந்திய வம்சாவளி சிறுமிக்கு பிரித்தானியாவில் அழை�

விஞ்ஞானி ஐன்ஸ்டீனை விட அதிக புத்திக்கூர்மையுள்ளவராக இந்திய வம்சாவளி சிறுமியை பிரித்தானியா மென்சா தங்கள் அமைப்பில் சேரும் படி அழைப்பு விடுத்துள்ளது.இந்தியாவை சேர்ந்தவர் டாக்டர் சுராஜ்குமார் பவார். இவரது மகளான ராஜ்கவுரி(12)அல்டிரின்சம் பகுதியில் உள்ள இலக்கண பள்ளியில் படித்து வருகிறார். இவர் பிரித்தானியா மென்சா நடத்திய ஐக்கியூ தேர்வில் கடந்த மாதம் கலந்து கொண்டார்.இந்த தேர்வில் ராஜ்கவுரி 162 மதிப்பெண்கள் பெற்றார். இது சார்பியல் கோட்பாட்டை கண்டுபிடித்த பிரபல இயற்பியல் விஞ்ஞானி ஆல்பிரட் ஐன்ஸ்டீன் மற்றும் பிரபல இயற்பியலாளர் ஸ்டீபன் ஹாக்கின்சை விட 2 புள்ளிகள் அதிகம்.இந்த தேர்வில் அதிகபட்ச திறனளவு 140 மதிப்பெண்கள் என நிர்ணயிக்கப்பட்டிருந்த நிலையில் ராஜ்கவுரி கூடுதல் புள்ளிகள் பெற்றார். இதனால் ராஜ்கவுரியை தங்கள் சங்கத்தில் சேர பிரித்தானியா மென்சா சங்கத்தினர் அழைப்பு விடுத்துள்ளனர்.


1 எம்.டி.பி. விவகாரத்தில் அரசாங்கம் வெளிப்படையிலான போக்கை கொண்டிருக்க வேண்டும் .

1 எம்.டி.பி. விவகாரத்தில் அரசாங்கம் வெளிப்படை யிலான போக்கை கொண்டிருக்க வேண்டும் என்று சி.ஐ.எம்.பி. வங்கி குழுமத்தின் தலைவரும் பிரதமர் டத்தோஸ்ரீ நஜீப் துன் ரசாக்கின் சகோதர ருமான டத்தோஸ்ரீ நஸிர் ரசாக் தெரிவித்துள்ளார். 1எம்டிபி ஊழல் குறித்து அனைத்துலக பத்திரிகைகள் வெளியிட்டு வரும் செய்திகள் 'அதிக வலியை' ஏற்படுத்தியுள்ள தாக அவர் குறிப்பிட்டார்.எனவே 1எம்டிபி நிதி விவகாரத்தில் மறு சீரமைப்பு செய்யப்பட்டு தீர்வு காணப்பட வேண்டும் என்று அவர் வலியுறுத்தினார். 1 எம்.டி.பி. விவகாரத்தில் உண்மையிலேயே என்ன நடந்தது என்பது குறித்து விளங்கிக் கொள்ளும் வகையில் அதன் ஒட்டுமொத்த விவகாரத்தில் வெளிப் படையிலான போக்கை அரசாங்கம் கடைப்பிடிக்க வேண்டும் என்று தாம் விரும்புவதாக நஸிர் தெரிவித்தார்.கம்போடியாவில் நடைபெறும் ஆசி யான் வங்கிகள் தொடர்பான மாநாட்டில் கலந்து கொண்ட பின்னர் சி.என்.பி.சி. தொலைக்காட்சிக்கு வழங்கிய பேட்டியில் நஸிர் மேற்கண்ட வாறு கூறினர். தன் அண்ணன் நஜீப்பிற்கு சொந்தமான வங்கி கணக்கிலிருந்து 70 லட்சம் அமெரிக்க டாலரை (280 லட்சம் வெள்ளி) சில அரசியல் தலைவர்களின் கணக் குகளில் தாமே மாற்றிவிட்டதாக கடந்த ஆண்டு நஸிர் அறிவித்தது முதல் அவர் பலரின் கவனத்தை ஈர்த்தார் என்பதும் குறிப்பிடத்தக்கது. 2013ஆம் ஆண்டு பொதுத் தேர்தலுக்கு சில நிறுவனங்களும் தனி நபர்களும் வழங்கிய பணம் என்று தாம் நம்புவதாக நஸிர் தெரிவித்து இருந்தார்.


எங்கள் மக்கள் மீது தாக்குதல் நடத்தினால் தாக்குவதற்கு நாங்கள் தயாராக இருக்கிறோம்.

வட கொரியா ஏவுகணை சோதனையை நடத்துவதற்கு தயாராக இருக்கிறது என அந்நாட்டின் தூதரக அதிகாரி Choe I தெரிவித்துள்ளார். உலக நாடுகளின் தடை மற்றும் ஐக்கிய நாடுகள் சபையின் கண்டனத்துக்குள்ளாகி வரும் வடகொரியா அதிபர் கிம் ஜாங் உன், அணு ஆயுதங்களையும், கண்டம்விட்டு கண்டம் பாயும் நவீனரக ஏவுகணைகளையும் அவ்வப்போது தொடர்ந்து பரிசோதித்து வருகிறார். இதுவரை 6 ஏவுகணைகளை வடகொரியா சோதனை செய்துள்ளது. இதில் கடந்த ஏப்ரல் மாதம் விண்ணில் ஏவப்பட்ட 6 வது சிறிய ரக ஏவுகணையானது வெடித்து சிதறி தோல்வியில் முடிந்தது.இந்நிலையில், மீண்டும் இதனை தொடர இருப்பதாக வடகொரியாவின் தூதரக அதிகாரி தெரிவித்துள்ளார். அவர் கூறியதாவது, அணு ஆயுதங்கள் மற்றும் பாலிஸ்டிக் ஏவுகணைகளை சோதனை செய்வதற்கு எதிர்ப்பு தெரிவித்து அமெரிக்காவிலிருந்து வரும் அழுத்தம் அதிகரித்துள்ளது.ஆனால், நாங்கள் இதற்கு ஒருபோதும் அஞ்சமாட்டோம். அடுத்த ஏவுகணை தயாராக உள்ளது. அதிபரின் உத்தரவிற்காக நாங் கள் காத்திருக்கிறோம் என அணு ஆயுத அறிவியலாளர் தெரிவித்துள்ளார். கொரிய தீபகற்பத்தில் முகாமிட்டுள்ள அமெரிக்க இராணுவ படைகளை தாக்குவதற்கு நாங்கள் தயாராக இருக்கிறோம். எங்களது அணு ஆயுத வசதிகளை முன் னேற்றப்படுத்துவதோடு மட்டுமல்லாமல், எங்கள் நாடு மற்றும் நாட்டு மக்கள் மீது அமெரிக்கா எந்த வகை தாக்குதல் நடத்தினாலும் பதில் தாக்கு தல் நடத்துவதற்கு தயாராக இருக்கிறோம் என தூதரக அதிகாரி கூறியுள்ளார்.


நஜீப்பிற்கு எதிரான ஆதாரம் இல்லையா? பொறுத்திருந்து பாருங்கள்.

காஜாங்,

நஜீப் வழக்கில் போதுமான ஆதாரங்கள் இல்லையா? பொறுத்திருந்து பாருங்கள் என்று கூறுகிறது மலேசிய ஊழல் தடுப்பு ஆணையம் (எம்.ஏ.சி.சி.). எம்.ஏ.சி.சி. தரப்பில் போதுமான ஆதாரங்கள் இல்லாத காரணத்தினால் நஜீப் (முன்னாள் பிரதமர்) வழக்கு விசாரணை தாமதமாகிறதா என்ற கேள்வி முன்வைக்கப்பட்டபோது, அவரின் வழக்கு விசாரணை தொடங்கும் வரை காத்திருங்கள் என்று எம்.ஏ.சி.சி. தலைமை ஆணையர் டத்தோஸ்ரீ முகமட் ஷுக்ரி அப்துல் கூறினார்.எங்கள் வேலை புலன் விசாரணை செய்வது. அவர் மீது குற்றம் சுமத்த சட்டத்துறை தலைவர் முடிவு செய்துள்ளார்.

Read More: Malaysia Nanban Tamil Daily on 29.3.2019


சுற்றுச்சூழல் விழிப்புணர்வால் ஓசோன் படலம் சீரடைந்து வருகிறது- ஐ.நா.சபை தகவல்

ஜெனீவா,

சுற்றுச்சூழல் விழிப்புணர்வால் ஓசோன் படலம் பாதிப்பில் இருந்து மெல்ல மெல்ல மீண்டு வருகிறது என ஐ.நா.சபை தெரிவித்துள்ளது. காற்றில் ஏற்பட்ட சுற்றுச்சூழல் மாசு காரணமாக ஓசோன் படலத்தில் ஓட்டை விழுந்து விட்டது. இதனால் சூரியனில் இருந்து வெளியாகும் நச்சுக் கதிர்களால் புற்றுநோய் போன்றவை ஏற்பட்டு மனித குலம் பெரும் பாதிப்படைந்து வருகிறது.

மேலும் பருவநிலை மாற்றத்துடன் பேரழிவுகளும் ஏற்படுகின்றன. எனவே கடந்த 1986ஆம் ஆண்டு முதல் நச்சு வாயுவை உருவாக்கும் ரசாயன பொருட்களுக்கு தடைவிதிக்கப்பட்டது. அதன் மூலம் ஓசோன் படலம் மேலும் பாதிக்கப்படையாமல் தடுக்க நடவடிக்கை மேற்கொள்ளப்பட்டு வருகிறது.

இதில் பொதுமக்களும் அதிக அளவில் விழிப்புணர்வுடன் உள்ளனர். அதனால் ஓசோன் படலம் பாதிப்பில் இருந்து மெல்ல மெல்ல மீண்டு வருகிறது. இந்த நிலை தொடர்ந்தால் பழுதடைந்த ஓட்டை விழுந்த நிலையில் இருக்கும் ஓசோன் படலம் விரைவில் சீரடையும் என ஐ.நா.சபை தெரிவித்துள்ளது.

ஐ.நா.சபையின் சுற்றுச்சூழல் கண்காணிப்பு குழு 4 ஆண்டுகளாக ஆய்வு நடத்தி சமீபத்தில் அறிக்கை வெளியிட்டது.  அதில் அண்டார்டிகா பகுதியில் ஓசோன் படலத்தில் ஏற்பட்டுள்ள ஓட்டை மெல்ல மெல்ல மூடி சீரடைந்து வருகிறது. இதேநிலை தொடர்ந்தால் வருகிற 2060ஆம் ஆண்டில் கடந்த 1980ஆம் ஆண்டில் இருந்தது போன்ற பழைய நிலை ஏற்பட்டு விடும் என்று தெரிவிக்கப்பட்டுள்ளது.

சுற்றுச்சூழலுக்கு மாசு ஏற்படுத்தும் ரசாயனங்கள் குறிப்பாக குளோரோ புளோரோ கார்பன்களை தடை செய்ததால் தான் இத்தகைய முன்னேற்றமான நிலை ஏற்பட்டுள்ளது என்றும் அதில் கூறப்பட்டுள்ளது.


200 மாணவர்களுடன் உல்லாசமாக இருந்த ஆசிரியை?

அமெரிக்காவில் 200 மாணவர்களுக்கு பாலியல் தொந்தரவு கொடுத்த ஆசிரியையை பொலிசார் கைது செய்துள் ளனர். அமெரிக்காவின் Pennsylvania மாகாணத்தில் உள்ள தனியார் பள்ளி ஒன்றில் வேலை செய்து வருபவர் Randi Lynn Zurenko(33). இவர் மாணவர்களுக்கு பாலியல் தொந்தரவு கொடுத்து வருவதாக பொலிசார் கைது செய்துள்ளனர். இது குறித்து மாணவர் ஒருவர் கூறுகையில், கடந்த 2013 ஆம் ஆண்டு ஆசிரியருடன் பழக்கம் ஏற்பட்டதாகவும், அவர் தன்னை பூங்காவிற்கு அழைத்துச் சென்று மசாஜ் செய்யும் படியும், தன்னுடன் உடலுறவு வைத்துக் கொள்ளும்படி வற்புறுத்தியும் பாலியல் தொந்தரவு கொடுத்ததாக கூறியுள்ளார். மேலும் ஒரு மாணவர் இவருடன் தனக்கு 2015 ஆம் ஆண்டு பழக்கம் ஏற்பட்டதாகவும், அன்று முதல் அவர் தன்னிடம் பலமுறை உடலுறவு வைத்துள்ளதாகவும், தொடர்ந்து பாலியல் தொந்தரவு கொடுத்தாகவும் கூறியுள்ளார். இதுவரை இவர் 200 க்கும் மேற்பட்ட மாணவர்களுடன் உல்லாசமாக இருந்ததாகவும், மாணவர்கள் மட்டுமின்றி மாணவிகளுக்கும் பாலியல் தொந்தரவு கொடுத்தாகவும் கூறப்படுகிறது. இது குறித்து பள்ளி நிர்வாகம் கூறுகையில், இது மிகவும் வருத்தப்படக் கூடிய செயல் என்றும் இது போன்ற செயலில் ஈடுபட்ட ஆசிரியை மீது கடுமையான நடவடிக்கை எடுக்க வேண்டும் என்றும் இது போன்ற செயல்களில் ஈடுபடுவோர் மீது கடுமையான நடவடிக்கை மேற்கொள்ளப்படும் என்றும் தெரிவித்துள்ளதாக கூறப்படுகிறது. பொலிசார் ஆசிரியையை கைது செய்து விசாரணை நடத்தி வருவதாகவும், அதில் சம்பந்தப்பட்டவர்களின் பெயர்களை பொலிசார் ரகசியமாக வைத்துள்ளதாகவும் கூறப்படுகிறது.


நண்பன் செய்தியின் எதிரொலி. தமிழ் இலக்கியத் தடை நீங்கியது.

சுங்கைப்பட்டாணி,

இங்குள்ள பெண்கள் இடைநிலைப்பள்ளியில் பயிலும் மாணவிகள் எஸ்.பி.எம். தேர்வில் தமிழ் இலக்கியத்தை ஒரு பாடமாக எழுதுவதற்கு தடை விதிக்கப்பட்டிருந்தது தொடர்பில் மலேசிய நண்பன் தொடர்ந்து செய்திகள் வெளியிட்டு வந்ததன் விளைவாக, மாநில கல்வி இலாகா இயக்குநர் அப்துல் அஜிஸ் பின் சுலைமான் மேற்கொண்ட அதிரடி நடவடிக்கையில் அத்தேர்வை எழுதும் வாய்ப்பு அம்மாணவிகளுக்கு வழங்கப்பட்டுள்ளது.

Read More: Malaysia Nanban Tamil Daily on 12.2.2019


நந்தகுமாருக்கு மருத்துவ சிகிச்சைகள் பெறுவதில் சிக்கல்

கோலாலம்பூர் வயிற்றுக்கு கீழ் செயலிழந்து விட்ட நிலையில் மருத்துவ சிகிச்சைக்காக நந்தகுமார் பொதுமக்க ளின் உதவியை நாடியுள்ளார்.30 வயதான நந்தகுமார் த/பெ சண்முகம் கடந்த 2015ஆம் ஆண்டு நிகழ்ந்த சாலை விபத்தில் சிக்கி கடுமையான காயங்களுக்கு இலக்கானார்.இச்சாலை விபத்தால் நந்தகுமாரின் முதுகு தண்டில் பாதிப்பு ஏற்பட்டது. அதே வேளையில் அவரின் வயிற்றுக் கீழ் உறுப்புகள் செயலிழந்து விட்டது. பினாங்கு கிளேனிக்கல் மருத்துவமனையில் நந்தகுமாருக்கு அறுவை சிகிச்சைகள் மேற்கொள்ளப்பட்டன.அரசியல் தலைவர்களுடன் பொதுமக்களும் வழங்கிய ஆதரவால் மருத்துவமனையில் கட்டணங்கள் முறையாக செலுத்தப்பட்டன.ஆனால் இக்கட்டணத்தில் கூடுதல் 18 ஆயிரம் வெள்ளியை எங் களால் செலுத்த முடியாமல் போனது. பணம் போதாத நிலையில் அக்கட்டணத்தை நாங்கள் செலுத்த வில்லை. இதனால் நந்தகுமாருக்கு அங்கு தொடர்ச்சியான மருத்துவ சிகிச்சைகள் பெறுவதில் சிக்கல் ஏற்பட்டுள்ளது. அரசாங்க மருத்துவ மனைகளுக்குச் சென் றால், அறுவை சிகிச்சை செய்த மருத்துவமனைக்கே செல்லுங்கள் என்று கூறுகின்றனர்.பணம் இல்லாததால் கிளேனிக்கல் மருத்துவமனைக்கு நாங்கள் செல்லவில்லை என்று நந்தகுமாரின் அக்கா சரஸ்வதி கூறினார். நந்தகுமாருக்கு திருமணமாகி 3 பிள்ளைகள் உள்ள னர். அதில் இரண்டு பிள்ளைகள் பள்ளிக்கு செல்கின்றனர். சிரமத்தில் வாழும் என் தம்பிக்கு உதவும் வகையில் செர்டாங் வட்டாரத்தில் உள்ள பொதுமக்களின் உதவியை நாடுவதற்கான முயற்சிகளை மேற்கொண்டேன். ஒரு சில நல்லுள்ளங்கள் படைத்த மக்கள் எனக்கு உதவினார்கள். ஆனால் ஒரு சில இயக்கத் தலைவர்கள் என் முயற்சியை ஏளனமாக பேசுகின்றனர். எங்களுக்கு உதவவில்லை என்றாலும் பரவாயில்லை என் தம்பியின் நிலையை பற்றி ஏளனமாக பேசவேண் டாம் என்று அக்கா சரஸ்வதி கேட்டுக் கொண்டார். நந்தகுமாருக்கு உதவ விரும்பும் பொதுமக்கள் 014-9098781 என்ற எண்களுடன் தொடர்பு கொள்ளலாம்.


கணவருடன் வீடியோ அழைப்பில் பேசும்போதே தற்கொலை செய்த மாடல் அழகி

வங்கதேசத்தைச் சேர்ந்த மாடல் அழகி தனது கணவருடன் வீடியோ அழைப்பில் இருக்கும் போதே தூக்குப் போட்டு தற்கொலை செய்து கொண்ட சம்பவம் அதிர்ச்சியை ஏற்படுத்தியுள்ளது. வங்கதேசத்தின் சிட்டகாங் பகுதியை சேர்ந்தவர் ரிசிலா பின்டே வாசர்(22). இவர் 2012 ஆம் ஆண்டிலிருந்து மாடலாக இருக்கிறார். இவருக்கு திருமண மாகி 3 வயதில் குழந்தை உள்ளது. மேலும் இவர் பல்கலைக்கழகத்தில் பட்டப் படிப்பையும் தொடர்ந்து வந்தார். இந்நிலையில் இவர் தனது கணவருடன் கடந்த திங்கட்கிழமை வாட்ஸ் ஆப் மூலம் வீடியோ அழைப்பில் பேசியுள்ளார். அப்போது இருவருக்கு மிடையில் வாக்குவாதம் ஏற்பட்டது. அது சண்டையாக மாறி, திடேரென முடிவெடுத்த ரிசிலா கணவர் வீடியோ அழைப்பில் இருக்கும் போதே தூக்குப் போட்டு தற்கொலை செய்து கொண்டுள்ளார். உடனடியாக அவர் டாக்காவில் உள்ள மருத்துவமனைக்கு கொண்டு செல்லப்பட்ட போதும் முயற்சி பலனளிக்கவில்லை. இது தொடர்பில் போலீசார் விசாரணையை தொடங்கியுள்ளனர்.


பக்காத்தான் ஹரப்பான் வெற்றி பெற்றால் யாரும் பிரதமராகலாம்.

பெட்டாலிங்ஜெயா, வரும் பொதுத் தேர்தலில் பக்காத்தான் ஹராப்பான் கூட்டணி வெற்றி பெறுமானால் யார் வேண்டுமானாலும் பிரதமர் ஆகலாம் என்று எதிர்க்கட்சித் தலை வர் டத்தோஸ்ரீ வான் அஜிஸா வான் இஸ்மாயில் நேற்று தெரிவித்தார். எனினும் பக்காத்தான் ஹராப்பான் கூட்டணியை பொறுத்தவரையில் தற் போதைக்கு 14 ஆவது பொதுத் தேர்தலில் மட்டும் கவனம் செலுத்துவது என முடிவு எடுக்கப்பட்டுள்ளதாக அவர் குறிப்பிட்டார். அதேவேளையில் பிரதமர் யார் என்பது குறித்து பேசுவதற்கு முன்பு நாங்கள் கண்டிப்பாக வெற்றி பெற்றே ஆக வேண்டும் என்று இங்கு பி.கே.ஆர். தலை மையகத்தில் நடைபெற்ற செய்தியாளர்கள் கூட்டத்தில் அவர் இதனை தெரிவித்தார். பக்காத்தான் ஹராப்பான் சார்பாக யார் பிரதமராக வருவார் என்று கேட்டதற்கு பிரதமராக யார் வேண்டுமானாலும் வர முடியும். ஏன் நீங்கள்கூட (நிருபர்களை நோக்கி) வர முடியும் என்று வான் அஜிஸா பதில் அளித் தார். இந்த செய்தியாளர்கள் கூட்டத்தில் பேசிய அமானா கட்சியின் தகவல் பிரிவுத் தலைவர் காலிட் சமாட் கூறுகையில் புத்ராஜெயாவை கைப்பற்றுவதற்கு பக்காத்தான் ஹராப்பான் கூட்டணி முழு கவனம் செலுத்த வேண்டும் என்று அன்வார் கேட்டுக்கொண்டு இருப்பதாக குறிப்பிட்டார். இதன் காரணமாகவே அன்வார் பிரதமர் வேட்பாளர் முன்னெடுப்பை கைவிட்டார் என்று காலிட் சமாட் தெரிவித்தார்.


பேங் நெகாரா கவர்னர் பதவியைத் துறக்கிறார் டான்ஸ்ரீ முகமட் இப்ராஹிம்

கோலாலம்பூர்,

பேங்க் நெகாரா கவர்னராக இரண்டு வருடம் பதவி வகித்த டான்ஸ்ரீ முகமட் இப்ராஹிம் அப்பதவியை துறக்க முன்வந்துள்ளார். டான்ஸ்ரீ ஸெட்டி அக்தார் அஜிசுக்கு அடுத்து கடந்த 2016 ஆம் ஆண்டு மே மாதம் முதல் அப்பதவியை முகமட் இப்ராஹிம் வகித்து வந்தார். அவர் பதவி விலகப் போவதை புளூம்பெர்க் செய்தி கூறுகிறது. எனினும் முகமட் இவ்விவகாரம் தொடர்பாக  இதுவரை எந்தவொரு கருத்தையும் தெரிவிக்கவில்லை.

Read More: Malaysia Nanban Tamil Daily on 6.6.2018


குழந்தைகளை பிரிக்கும் உத்தரவு மனைவி எதிர்ப்புக்கு டிரம்ப் பணிந்தார்

வாஷிங்டன்

சட்டவிரோதமாக அமெரிக்காவிற்குள் குடும்பமாக நுழைபவர்கள் தனித்தனியாக பிரிக்கப்படுகிறார்கள். குழந்தைகள் பெற்றோர்களிடம் இருந்து பிரிக்கப்ப டுகிறார்கள். கடந்த 6 வார காலங்களில் மட்டும் இதுபோன்று 2 ஆயிரம் குடும்பங்கள் பிரிக்கப்பட்டு உள்ளது. அடைக்கலம் கோரி அமெரிக்காவிற்குள் நுழைபவர்கள் பாதுகாப்பு படைகளால் கைது செய்யப்பட்டு காவலில் வைக்கப்படுகிறார்கள், அவர்கள் மீது கிரிமினல் வழக்கு பதிவு செய்யப்படுகிறது.

குடும்பங்கள் பிரிக்கப்படுவதால் நூற்றுக்கணக்கான சிறார்களும் தடுப்பு மையங்களில் தங்க வைக்கப்பட்டுள்ளனர். இது எதிர்பார்க்காத ஒரு கொள்கை முடிவு என சமூக ஆர்வலர்கள், மனித உரிமைகள் குழுக்கள் விமர்சனம் செய்துள்ளன. பெற்றோரை பிரிந்து தனியாக இருக்கும் குழந்தைகள் அலறி துடிக்கும் காட்சிகள், ஊடகங்களில் வெளிவந்து, உலகம் முழுவதும் அதிர்ச்சியை ஏற்படுத்தி உள்ளன. பலரும் இதற்கு கண்டனம் தெரிவித்தனர்.

டொனால்டு டிரம்பின் திட்டத்திற்கு அவருடைய மனைவி மெலானியாவும் எதிர்ப்பை பதிவு செய்தார். இந்த நிலையில், சட்டவிரோதமாக அகதிகளாக வந்தவர்களை கைது செய்யும்போது, குழந்தைகளை பெற்றோரிடமிருந்து பிரிக்காமல், இரு தரப்பையும் ஓரிடத்தில் சேர்த்தே அடைத்து வைக்கும் உத்த ரவு ஒன்றை அதிபர் பிறப்பித்துள்ளார்.

இந்த உத்தரவு எப்போதிலிருந்து அமலுக்கு வரும் என்பது குறித்து குறிப்பிடப்படவில்லை. பிரிக்கப்பட்ட குடும்பங்கள் குறித்தும் இந்த உத்தரவில் எதுவும் குறிப்படவில்லை.


மலேசியாவை ஏமாற்றிவிட்டார் ஜோ லோ.  நஜீப் பகிரங்க ஒப்புதல்

பெட்டாலிங் ஜெயா,

1எம்.டிபி. நிதியை தவறாக பயன்படுத்தியதாக குற்றஞ்சாட்டப்பட்டு தற்போது தேடப்பட்டு வரும் ஜோ லோ என அழைக்கப்படும் லோ தெக் ஜோவால் மலேசியா ஏமாற்றப்பட்டிருப்பதை டத்தோஸ்ரீ நஜீப் துன் ரசாக் நேற்று பகிரங்கமாக ஒப்புக் கொண்டுள்ளார்.ஒரே மலேசியா மேம்பாட்டு நிறுவன (1எம்.டி.பி.) ஊழலில் நாட்டின் நலனை பாதுகாக்க தவறியதற்காக முதலீட்டு வங்கி கோல்ட்மென் சேக்ஸ், வழக்கறிஞர்கள், கணக்குத் தணிக்கையாளர்கள் ஆகி யோரை அவர் குற்றஞ்சாட்டினார்.

Read More: Malaysia Nanban Tamil Daily on 23.11.2018


ஊசி மூலம் தனது உடல் தசையை கிட்டத்தட்ட 2 அடி உயரத்திற்கு உயர்த்திய ஆணழகன்

சா பாலோ,

ஊசி மூலம் தனது மேல் கை தசையை கிட்டத்தட்ட 2 அடி உயரத்திற்கு உயர்த்திய ஆணழகனுக்கு மருத்துவர்கள் எச்சரிக்கை விடுத்துள்ளனர்.

பிரேசில் நாட்டின்  சா பாலோ என்ற இடத்தை சேர்ந்த வால்டிர் செகாட்டோ என்பவர் உடற்பயிற்சி மீது தீராத காதல் கொண்டிருந்தார். இதற்காக உடற்ப யிற்சி மையத்திற்கு சென்று தனது உடலின் தசைகளை மேம்படுத்தினார். ஆனாலும் திருப்தியடையாத வால்டிர், தசை வளர்ச்சிக்கென பிரத்தியேகமான ஊசிகளை பயன்படுத்தத் தொடங்கினார். இதன் காரணமாக வால்டிரின் புஜத் தசைகள் கிட்டத்தட்ட 2 அடி உயரத்திற்கு வளர்ந்தன.

மேலும் அவரின் நெஞ்சுப்பகுதி தசைகள் கிட்டத்தட்ட ஒரு அடிக்கும் அதிகமாக வளர்ந்து ஒழுங்கற்ற முறையில் அமைந்துள்ளன. வால்டிர் தொடர்ந்து ஊசிகளைப் பயன்படுத்தினால் அவரது உயிருக்கு ஆபத்தாக முடியும் என்று மருத்துவர்கள் எச்சரிக்கை விடுத்துள்ளனர்.


நதிகள் இணைப்புக்கு ஒரு கோடி: ரஜினியைச் சந்தித்த அய்யாக்கண்ணு!

வறட்சி நிவாரணம் வழங்க வேண்டும், காவிரி மேலாண்மை வாரியம் அமைக்க வேண்டும், பயிர் கடன் ரத்து செய்ய வேண்டும் ஆகிய கோரிக்கைகளை வலியுறுத்தி, தென்னிந்திய நதிகள் இணைப்பு சங்க ஒருங்கிணைப்பாளர் அய்யாக்கண்ணு டெல்லியில் 42 நாள்கள் தொடர் போராட்டம் நடத்தினார். இதேகோரிக்கையை வலியுறுத்தி கடந்த வாரம், சென்னையிலும் அய்யாக்கண்ணு போராட்டத்தில் ஈடுபட்டார். இதையடுத்து, முதல்வர் எடப்பாடி பழனி சாமி கோரிக்கைகளை நிறைவேற்றுவதாக உறுதியளித்தப்பின் போராட்டம் கைவிடப்பட்டது. அதேபோல் நதிகளை இணைக்க வேண்டும் என்று அய்யாக் கண்ணு தொடர்ந்து குரல் கொடுத்து வருகிறார். நதிநீர் இணைப்புத் திட்டத்துக்கு ஒரு கோடி ரூபாய் தருவதாக முன்பு நடிகர் ரஜினிகாந்த் அறிவித்து இருந்தார். இந்நிலையில், ரஜினியை அவரது இல்லத் தில் அய்யாக்கண்ணு உள்ளிட்ட விவசாய பிரதிநிதிகள் சந்தித்தனர். அப்போது நதிகள் இணைப்புக்காக, பிரதமரிடம் ஒரு கோடி ரூபாய் தர அய்யாக் கண்ணு வலியுறுத்தினார். இது குறித்து அய்யாக்கண்ணு செய்தியாளர்களிடம், "நதிகள் இணைப்புக்காக, ஒரு கோடி ரூபாயை பிரதமரிடம் வழங்கக் கூறினோம். தான் அறிவித்த படியே, ஒரு கோடி ரூபாய் தருவதாக ரஜினி கூறியுள்ளார். மகாநதி, கோதாவரி, கிருஷ்ணா, தென் பெண்ணை, பாலாறு, காவிரி ஆகிய நதிகளை இணைக்க வேண்டும் என்று ரஜினி கூறினார். மேலும், போராட்டத்தை அமைதியான முறையில் நடத்த வேண்டும் என்று ரஜினி கூறினார்" என்றார்.


தப்பிக்க முயன்ற சந்தேக நபரை போலீசார் சுட்டுப் பிடித்தனர்.

நேற்று தாமான் ஜொகூர் ஜெயாவில் போலீசாரிடமிருந்து தப்பிக்க முயன்ற சந்தேக நபர் ஒருவரை போலீசார் சுட்டுப் பிடித்தனர்.பெர்மாஸ் ஜெயாவிலிருந்து தாமான் ஜெயா ஜாலான் ரோஸ் மேரா 2/11 வரை போலீஸ் சுற்றுக்காவல் வாகனம் சந்தேக நபரின் வாகனத்தை விரட்டிச் சென்றதோடு வேறு வழியின்றி சுட்டுப் பிடித்ததாக மாநில குற்ற விசாரணைப் பிரிவின் தலைவர் உதவிக் கமிஷனர் டத்தோ கமாரூல் சாமான் மாமாட் தெரி வித்தார். பிற்பகல் 2.21 மணிக்கு அந்த சம்பவம் நிகழ்ந்த வேளையில் சூட்டுச் சம்பவத்திற்கு முன்னர் சந்தேக நபரின் வாக னத்தை போலீஸ் வாகனம் மோதி நிறுத்த முயன்றதை கண்டதாக பார்வையாளர் ஒருவர் தெரிவித்தார்.


ஐயா...அம்மா... தாயே... வாக்காளர்களிடம் மன்றாடிய தேவமணி.

சுங்கை சிப்புட்,

ம.இ.கா.வின்  பாரம்பரியத் தொகுதியாக கடந்த 50 ஆண்டுகளாக இருந்த சுங்கை சிப்புட் நாடாளுமன்றத் தொகுதியை மீண்டும் கைப்பற்றுவதற்கு ம.இ.கா. வேட்பாளர் மட்டும் அல்ல, அரசாங்கத்தில் பல ஆண்டுகாலம் துணையமைச்சராக இருந்த டத்தோ ஸ்ரீ எஸ்.கே.தேவமணி எப்படியெல்லாம் போராட வேண்டியுள்ளது என்பதற்கு இந்திய வாக்காளர்கள் முன்னிலையில் மன்றாடிய காட்சி, சமூக வலைத்தளங்களில்  அதிகமாக பகிரப்பட்டு பெரும் வைரலாகி உள்ளது.

Read More: Malaysia Nanban Tamil Daily on 4.5.2018


கின்னஸ் சாதனை படைத்த உலகில் மிக வயதான பாட்டி மரணம்!

இத்தாலி நாட்டைச் சேர்ந்த மிக வயதான பாட்டியான எம்மா மோரானோ மரணமடைந்துள்ளார். கடந்த 1899-ஆம் ஆண்டு நவம்பர் மாதம் 29இல் வடக்கு இத்தாலியின் வெர்பானியாவில் பிறந்தவர் இவர். மோரானோ இருமுறை திருமணம் புரிந்துள்ளார். இரண்டாவது திருமணத்தில் பிறந்த மகன் இறந்த பிறகு தனது கொடுமைக்காரக் கணவனை அவர் பிரிந்தார். அதன் பின்னர் முழு நேர வேலை பார்த்து வந்த மோரானோ தமது முதுமையை பெரும்பாலும் படுக்கையிலேயே கழித்துள்ளார். கடந்த ஆண்டு தனது 117 ஆவது பிறந்தநாளை கொண்டாடடிய அவர், தன்னுடைய ஆயுள்குறித்து கூறுகையில், ஒரு நாளைக்கு இரண்டு முட்டைகளும், சில பிஸ்கட்டுகளுமே காரணம் என்றார். உலகின் மிக வயதான நபர் எனும் கின்னஸ் சான்றிதழ் அவருக்கு வழங்கப்பட்டுள்ளது. இது குறித்து அக்கிராமத்தைச் சேர்ந்த தலைவர் ஒருவர் கூறுகையில், அவர் தனித்துவம்மிக்க வாழ்க்கையைக் கொண்டிருந்தார். வாழ்வில் துன்பத்திற் கிடையேயும் முன்னேறிச் செல்வதற்குரிய வலிமையை அவரிடமிருந்து அறிந்து கொள்ளலாம் என்றார். மேலும் இதுவரை உலகில் அதிக வயதுடைய வராக வாழ்ந்து வந்தவர் பிரெஞ்சு நாட்டின் ஜீன்னே கால்மெண்ட் எனும் மூதாட்டியே என்று கூறப்படுகிறது. அவர் 122 வருடம் வாழ்ந்து 1997 ஆம் ஆண் டில் மறைந்தார் என கூறப்படுகிறது.


இளைஞர்களின் தீவிரவாத சிந்தனை பரவல் குறித்து பிரதமர் மோடி பேச்சு...

கிர்கிஸ்தான் தலைநகர் பிஷ்கெக் நகரில் ஷாங்காய் ஒத்துழைப்பு அமைப்பின் (எஸ்சிஓ) உறுப்பு நாட்டு தலைவர்கள் பங்கேற்கும் மாநாடு நேற்று தொடங்கியது. 2 நாட்களுக்கு நடை பெறும் இந்த மாநாட்டில் இந்தியா, சீனா, ரஷ்யா, கஜகஸ்தான், கிர்கிஸ்தான், தஜிகிஸ்தான், உஸ்பெகிஸ்தான், மற்றும் பாகிஸ்தான் ஆகிய 8 உறுப்பு நாடுகளின் தலைவர்கள் பங்கேற்கின்றனர்.

இதில் பங்கேற்பதற்காக பிரதமர் மோடியும் நேற்று கிர்கிஸ்தான் சென்றுள்ளார்.  இந்நிலையில் இன்று அந்த மாநாட்டில் உரையாற்றிய பிரதமர் மோடி, "கல்வியும், கலாச்சாரமும் ஒரு சிறந்த சமுதாயத்தை உருவாக்கும். நாம் இளைஞர்களிடத்தில் தீவிரவாத சிந்தனை பரவாமல் தடுக்க வேண்டும். தீவி ரவாதத்தை ஒடுக்க நாம் அனைவரும் ஒன்றிணைந்து பாடுபடவேண்டும். இலங்கை பயணத்தின் போது அங்கு தீவிரவாதத்தின் கோர முகத்தை நன் கண்டேன். இதனை வருங்காலங்களில் தடுக்க பயங்கரவாதிகளுக்கு ஆதரவு, நிதி, ஊக்கம் அளிக்கும் நாட்டை தனிமைப்படுத்த வேண்டும்" என கூறினார்.


தலைநகரில் வீட்டு விலைகள் மிதமான அளவில் சுத்திகரிப்பு!

சொத்து சந்தை நிலவரங்கள் பலவீனமாக உள்ள போதிலும் இங்கு வீட்டு விலைகள் ஆண்டுதோறும் 5.1 விழுக் காட்டு அளவில் மிதமாக அதி கரித்து வரு வதாக உலகளாவிய சொத்துடைமை ஆலோசனை சுயேச்சை நிறுவனமான நைட் பிராங் அதன் 2016ஆம் ஆண்டிற் கான உலகளாவிய குடியிருப்பு நக ரங்கள் அட்டவணை அறிக் கையில் கூறியுள்ளது. மாநகரின் பிரபல, வளர்ச்சி யடைந்த பகுதிகளில் குடியிருப்புச் சொத்துக்களின் விலை தாக்குப் பிடிக்கும் அளவில் மிதமாக அதிகரிக்கும் என எதிர்பார்க் கப்படுகிறது. எல்ஆர்டி, எம்ஆர்டி என மேம்பட்ட பயணத் தொடர்புள்ள பகுதிகளில் அவ்விலை அதிகரிப்பு வேகமடையும் என எதிர்பார்ப்பதாகவும் நைட் பிராங் மலேசியாவின் நிர்வாக இயக்குநர் சர்க்குணன் சுப்ரமணியம் அந்த அட்டவணை அறிக்கையில் கூறியுள்ளார். உலகளவிலான 150 முக்கிய நகரங்களின் வீட்டு விலை நில வரத்தை நைட் பிராங் ஆராய்ந் தது. அவற்றில் 47 நகரங்கள் ஆசிய பசிபிக் வட்டாரத்தைச் சார்ந்தவையாகும். 2016இல் உலகளவில் வீட்டு விலைகள் 6.6 விழுக்காட்டு அளவில் அதிகரித் திருப்பதாகவும் தெரிவிக்கப்பட்டுள்ளது. -எப்எம்டி


பூலோ ஆக்கார் தமிழ்ப்பள்ளி மாணவர்கள் அனைத்துலக சாதனை

(ப.சந்திரசேகர்)

ஈப்போ, ஏப். 18-  அனைத்துலகப் பொறியியல் ஆக்க மும் புத்தாக்கமும் கண்காட்சி 2018 (International Engineering Invention &  Innovation Exhibition) எனும் போட்டியில் கலந்து கொண்டு பூலோ ஆக்கார் தமிழ்ப்பள்ளி மாணவர்கள் இந்த முறை வெள்ளிப் பதக்கம் வென்றுள்ளனர்.சோழ உமி, கரும்புச் சக்கை, வாழைத்தண்டு முதலான தாவ ரங்களைக் கொண்டு பசுமைக் காகிதத்தை உருவாக்கி இந்தக் குழுவினர் மாபெரும் சாத னையை புரிந்துள்ளனர்.

பூலோ ஆக்கார் தமிழ்ப்பள்ளியைச் சேர்ந்த அஜய் ராவ் சந்திரன், குகன்ராஜ் கிருஷ்ணகுமார், சூரியமூர்த்தி சிவம் ஆகிய மூவரே இந்த மாபெரும் சாதனைக் குரிய மாணவர்களாவர். உலக அளவிலான வெற்றியை நோக்கி இந்த மாணவர்களைப் பயிற்றுவித்து வழிநடத்தியவர்கள் ஆசிரியை அனு ராதா முருகேசன், ஆசிரியை நிர்மலா முருகேசன் ஆகிய இருவர்.

மலேசியப் பெர்லிஸ் பல்க லைக்கழகத்தில் (Universiti Malaysia Perlis) கடந்த ஏப்ரல் 13 -15 வரை இந்த அனைத்துலகப் போட்டி நடைபெற்றது. மொத்தம் 410 குழுக்கள் இதில் பங்கு பெற்றன.மலேசியாவைத் தவிர்த்து அமெரிக்கா, இந்தியா, ரோமானியா, தென் கொரியா, சீனா, வியட்நாம், லாவோஸ், இந்தோனேசியா, தாய்லாந்து, கம்போடியா முதலான 18 நாடு களைச் சேர்ந்த போட்டியாளர்கள் இப்போட்டியில் கலந்து கொண் டனர். அனைத்துக் குழுக்களும் தங்களின் புத்தாக்கக் கண்டு பிடிப்பு களைக் காட்சிக்கு வைத்தனர்.

தொடக்கப் பள்ளி மாணவர்கள் முதற்கொண்டு பல்கலைக்கழக மாணவர்கள் வரையில் பங்கேற்ற இப்போட்டியில் பேரா மாநிலத்தி லிருந்து கலந்துகொண்ட ஒரே பள்ளி பூலோ ஆக்கார் தமிழ்ப் பள்ளி மட்டும்தான். அதேபோல, கெடா மாநிலத்திலிருந்து சுங்கை ஊலார் தமிழ்ப் பள்ளியும் இதில் பங்கெடுத்தது.

பூலோ ஆக்கார் தமிழ்ப்பள்ளி மாணவர்களின் புத்தாக்கக் கண்டுபிடிப்புக்கு வெள்ளிப் பதக்கம் வழங்கிச் சிறப்பிக்கப் பட்டது. இந்தச் சாதனையை அறிந்த பேரா மாநிலக் கல்வி இயக்குனர் தனது வாழ்த்துகளைத் தெரிவித்துக்கொண்டார். மேலும், நடுபேரா மாவட்டத் கல்வித் துணையதிகாரி பூலோ ஆக்கார் தமிழ்ப்பள்ளிக்கு நேரடியாக வருகை மேற்கொண்டு சாதனை மாணவர்களுக்கும் ஆசிரியர் களுக்கும் வாழ்த்துகளையும் பாராட்டுகளையும் தெரிவித்தார்.

பேரா மாநிலத் தமிழ்ப்பள்ளி களின் அமைப்பாளர் சுப.சற்குணன் தமது வாழ்த்துகளைப் பள்ளித் தலைமையாசிரியரிடம் தெரிவித்தார்.


தமிழ்ப்பள்ளி துணைத் தலைமை ஆசிரியர்களின் பதவிக்கு ஆபத்து.

(எஸ்.எஸ்.பரதன்) தஞ்சோங்மாலிம்,

பள்ளிகளின் தர நிலையை கல்வி அமைச்சு மறு ஆய்வு செய்யவிருப்பதால், “பி” கிரேட் தர நிலையைக் கொண்ட பெரும்பாலான தமிழ்ப்பள்ளிகளில் துணைத் தலைமையாசிரியர்களின் பதவிகளுக்கு ஆபத்து ஏற்படலாம் எனும் தகவல் கசிந்துள்ளது. இதனால், ஆசிரியர்கள் மத்தியில்  அச்சம் எழுந்து ள்ளது. நாட்டிலுள்ள 525 தமிழ்ப்பள்ளிகளில், 360 பள்ளிகள் குறைந்த மாணவர்கள் எண்ணிக்கை கொண்ட பள்ளிகளாகும். கல்வி அமைச்சின் தர நிலைப்படி, 350 -க்கும் அதிகமான மாணவர்கள் கொண்ட பள்ளிகள் ....

Read More: Malaysia Nanban Tamil Daily on 7.3.2019


பயங்கரவாத அமைப்புடன்  தொடர்புடைய சுமார் 346 பேர் கைது.

கோலாலம்பூர்,

டேஷ் பயங்கரவாத அமைப் புடன் தொடர்புடைய சுமார் 346 பேர் இவ்வாண்டு அக்டோபர் மாதம் வரை கைது செய்யப்பட்டு இருப்பதாக துணைப்பிரதமர் டத்தோஸ்ரீ டாக்டர் அகமட் ஜாஹிட் ஹமிடி கூறினார்.இவர்களில் 95 மலேசியர்களும் அடங்குவர். ஈராக்கிலும் சிரியா விலும் பயங்கரவாத நடவடிக் கைகளில் 53 மலேசியர்கள் ஈடுபட்டதாகவும் அவர்களில் 34 பேர் மரணமடைந்து விட்ட தாகவும் உள்துறை அமைச்சிற்கு தகவல் கிடைத்திருப்பதாக அவர் தெரிவித்தார்.

பயங்கரவாத அச்சுறுத்தலை மலேசியா கட்டுப்படுத்துவதை உறுதிப்படுத்த, அதிகாரிகள் கண்காணிப்பு நடவடிக்கைகளை தொடர்ந்து மேம்படுத்தி வரு வதாகவும்  இண்டர்போல் மற்றும் இதர நாடுகளுடன் ஒத்துழைத்து வருவதாகவும் உள்துறை அமைச்சருமான அகமட் ஜாஹிட் கூறினார்.அவர் நேற்று நாடாளுமன்ற மக்களவை கூட்டத் தொடரில் இதை தெரிவித்தார்.

கெத்ரே உறுப்பினர் டான்ஸ்ரீ அனுவார் மூசா (தேமு) எழுப்பிய ஒரு துணைக்கேள்விக்கு அவர் இவ்வாறு பதிலளித்தார்.


மஇகா வேட்பாளர் பட்டியல் தயார்.

கோலாலம்பூர்,

வரும் பொதுத் தேர்தலில் போட்டியிட விருக்கும் மஇகா வேட்பாளர்கள் யார் என்பது குறித்து முடிவு  செய்யப்பட்டு வேட்பாளர்களின்  பெயர் பட்டியலும் தயாராகி விட்டது. தற்போது பிரதமரும் தேசிய  முன்னணி  தலைவருமான டத்தோ ஸ்ரீ நஜீப் துன் ரசாக்கின் அறிவிப்புக்கு காத்திருப்பதாக ம.இ.கா. தேசி யத் தலைவர் டத்தோ ஸ்ரீ  டாக்டர்  எஸ்.சுப்பிரமணியம் தெரிவித்தார்.கேமரன் மலை நாடாளுமன்றத் தொகுதி மஇகா விற்கே என்று கிட்டத்தட்ட உறுதி செய்யப்பட்டு விட்டதாகவும் மஇகாவின் அந்தப் பாரம்பரியத் தொகுதியை  வரும்  பொதுத் தேர்தலில் மஇகா தற்காக்கும் என்றார்.

Read More: Malaysia Nanban Tamil Daily on 18.4.2018


தாய் இறந்தது தெரியாமல் பாலுக்காக தவித்த பச்சிளம் குழந்தை

போபால்: ஒன்றரை வயது குழந்தை ஒன்று, ரயில் தண்டவாளம் அருகே இறந்த கிடந்த தனது தாயிடம், அது தெரியாமல் பால் குடிக்க முயற்சித்த படம் வேகமாக பரவி வருகிறது. விபத்து: இந்தியா,மத்திய பிரதேசம், தலைநகர் போபால் அருகேயுள்ள தாமோ என்ற நகரில் ரயில் தண்டவாளம் அருகே பெண் ஒருவர் அடிபட்டு இறந்த நிலையில் கிடந்தார். அவர் அருகில் இருந்த அவரது ஒன்றரை வயது குழந்தை பிஸ்கட்டை கொறித்துக் கொண்டிருந்தது. இருப்பினும் தனது தாய் இறந்தது தெரியாத அக்குழுந்தை, அழுதவாறே தாயாரை எழுப்ப முயற்சி செய்ததுடன், அவரிடம் பால் குடிக்கவும் முயற்சி செய்தது. இதனை அங்கிருந்த சிலர் படம் பிடித்து சமூக வலைதளத்தில் வெளியிட்டடனர். இதனிடையே, அந்த பெண் ரயிலில் இருந்து தவறி விழுந்து அல்லது அடிபட்டு இறந்திருக்கலாம். அவரது தலையில் காயம் இருந்தது. தான் அடிபட்ட நிலையிலும் குழந்தையை காப்பாற்றியிருக்கலாம் என போலீசார் கருதுகின்றனர். அடிபட்ட பின் சிறிது நேரம் நினைவில் இருந்த அந்த பெண், மகனுக்கு பால் கொடுக்க முயற்சி செய்திருக்கலாம் எனவும் போலீசார் கூறியுள்ளனர். போலீசார், இறந்த பெண்ணின் உடலை எடுத்து சென்ற போது, அக்குழுந்தை கதறியழுததை பார்த்து அங்கிருந்தவர்கள் சோகத்தில் ஆழ்ந்தனர். தற்போது, குழந்தைகள் காப்பகத்தில் போலீசார் குழந்தையை ஒப்படைத்தனர். பெண் ணின் உறவினர்கள் யாரும் உள்ளனரா என போலீசார் விசாரணை நடத்தி வருகின்றனர். பெண்ணின் உடல் அருகே கிடைத்த பர்ஸ் மட்டும் போலீ சாருக்கு ஆதாரமாக கிடைத்துள்ளது. இந்த சம்பவத்தில், மற்றொரு செய்தி பரவி வருகிறது. அதில் இறந்த பெண்ணுடன் குழந்தையை அரசு மருத்துவமனைக்கு கொண்டு சென்ற போது, அங் கிருந்தவர்கள் குழந்தையை அனுமதிக்க மறுத்தனர். ரூ.10 கட்டணம் செலுத்தினால் மட்டுமே குழந்தையை அனுமதிக்க முடியும் என நிர்வாகம் கூறி யுள்ளதாகவும், ஊழியர் ஒருவர் அந்த பணத்தை செலுத்தியதாகவும் அந்த செய்தி பரவுகிறது.


ஸ்ரீ மீனாட்சியம்மன் ஆலய மண்டபம் 3 ஆண்டுகள் ஆகியும் திறக்கப்படாதது ஏன்?

(எஸ்.எஸ்.பரதன்) சிலிம் ரிவர்,

இங்குள்ள கம்போங் பாரு ஸ்ரீ மீனாட்சியம்மன் ஆலய வளாகத்தில் சுமார் வெ. 18 லட்சம் செல வில் கட்டப்பட்டுள்ள இரண்டு மாடிக் கட்டடம் பொதுமக்களின் பயன்பாட்டிற்கு திறக்கப்படும் நாளை  இவ்வட்டாரப் பொதுமக்கள் எதிர்ப்பார்த்து காத்திருக்கின்றனர். ஆலய மண்டபம் கட்டி முடிக்க ப்பட்டு மூன்று ஆண்டுகளுக்கு மேலாகியும் இன்னும் அதிகாரப் பூர்வமாக திறப்புவிழா காணாமல் இருப்பதற்குக் காரணம் என்னவென அவர்கள் அறிய விரும்புகின்றனர்.

ம.இ.கா தஞ்சோங் மாலிம் தொகுதி தலைவர் டத்தோ கே.ஆர்.ஏ. நாயுடுவின் ஆலோசனையில், தொகுதியின் துணைத் தலைவர் டத்தோ பெட்ரோஸ் இம்மண்டபம் கட்டுவதற்கான குத்தகையைப் பெற்றிருந்தார். இம்மண்டபம் கட்டுவதற்கு மத்திய அரசாங்கம், மாநில அரசு, நாடாளுமன்ற உறுப்பினர், சட்டமன்ற உறுப்பினர்கள் மற்றும் பொதுமக்களின் மூலம் மானியங்களும் நன்கொடைகளும் வசூலிக்கப் பட்டதாக தெரிய வந்துள்ளது.

இருப்பினும் இன்னும் வெ. 4 லட்சத்திற்கு மேல் கடன் இருப்பதாக குத்தகையாளர் பெட்ரோஸ் ஒரு சந்திப்பு நிகழ்வின் போது கூறியிருந்தார். மூன்று ஆண்டுகளுக்கு முன் கட்டி முடிக்கப்பட்ட இம்மண்டபத்திற்கு தஞ்சோங் மாலிம் மாவட்ட மன்றம் தகுதி சான்றிதழ் வழங்கியுள்ளதா என்பதை குத்தகை யாளர் தெரிவிக்க வேண்டும் என பொதுமக்கள் அறிய விரும்புகின்றனர்.

Read More: Malaysia Nanban News Paper on 8.1.2017


அமெரிக்க சாம்பியனை வீழ்த்துவேன்.

ஒரு சீனப் படத்தைப் பார்த்து, அதில் வரும் சண்டைக் காட்சிகளால் ஈர்க்கப்பட்டு, பின்னாளில் அத்தகைய தற்காப்புக் கலையில் புகழின் உச்சத்திற்கு சிறகு விரித்திருக்கிறார் 22 வயதுடைய அகிலன் தாணி. எம்எம்ஏ (Mixed Martial Arts) எனப்படும் கலப்பு தற்காப்புக் கலைப் போட்டியில் மலேசியாவின் முன்னணி வீரராக உருவெடுத்திருக்கும் செந்தூலைச் சேர்ந்த அகிலன் தாணி, விரைவில் சிங்கப்பூரில் நடக்கும் அனைத்துலக ஒன் ஃபைட் (ONE Fighting Championship) கலப்பு தற்காப்புக் கலைப் போட்டியில் வால்டர் வெய்ட் பிரிவில் சாம்பியன் பட்டத்திற்காக களம் இறங்கவிருக்கிறார். நடப்புச் சாம்பியனான அமெரிக்காவைச் சேர்ந்த பென் அஸ்க்ரெனை எதிர்த்து சிங்கப்பூர் அரங்கத்தில் மே மாதம் 26ஆம் தேதி அகிலன் போட்டியிடுகிறார். இந்த இடத்தை அடைவதற்காக அகிலன் சொந்த வாழ்க்கையில் அனுபவித்த துயரங்கள், சிரமங்கள், சாவல்கள் மிகக் கடுமையானவை. சின்ன வயதிலேயே அகிலனுக்கு சோதனைகள் ஆரம்பமாகி விட்டன. ஒரு வயதுக் குழந்தையாக இருக்கும் போதே அவருடைய தந்தையை விட்டு தாயார் பிரிந்து சென்று விட்டார். தந்தையின் அரவணைப் பில் வளர்ந்தவர் அகிலன். 16 வயது வரையில் அவருக்கு அண்டை வீட்டுக்காரர்களின் கேலிகள், ஏளனங்கள் மிகுந்த வேதனையைத் தந்தது பள்ளியில் சக மாணவர்களிடம் அகிலன் பட்ட அவமானங்களுக்கு எல்லையே இல்லை.இதற்குக் காரணம், அகிலன் ஒரு குண்டுப் பையன். 16 வயதில் 139 கிலோ எடை. ஒருநாள் அகிலன் ஒரு சீனப்படத்தை பார்க்க நேர்ந்தது. அந்தப் படத்தின் பெயர் ஷா போ லாங். புகழ்பெற்ற நடிகரும் தற்காப்புக் கலை வீரருமான டோன்னி யென் அதில் நடித்திருந்தார். அந்தப் படத்தில் வந்த ஒரு சண்டைக் காட்சி என்னை மிகவும் கவர்ந்து, என் மனதில் ஆழமாகப் பதிந்தது. சண்டைக் காட்சியில் நடித்திருந்த டோன்னி யென், எந்த வகையான தற்காப்புக் கலையைக் கையாண்டார் என்று ஆராயத் தொடங்கினேன். அதன் பின்னர் பெட்டாலிங் ஜெயாவில் பிரேசிலின் ஜி-ஜிட் சூ எனப்படும் உடல் பயிற்சி கலை வகுப்புகளில் சேர்ந்து பயிற்சி செய்யத் தொடங்கிய பின்னர், மூன்று மாதங்களில் 10 கிலோ அளவுக்கு உடல் எடை குறைந்து விட்டதால் ஏகப்பட்ட மகிழ்ச்சி ஏற்பட்டது. 18 வயதை எட்டிய போது கோலாலம்பூர், ஜாலான் ராஜா சூலானிலுள்ள ஒரு உடற்பயிற்சி மையத்தில் சுத்தம் செய்யும் வேலை கிடைத்தது. மாதம் 1,000 வெள்ளி சம்பளம். அதேவேளையில் அங்கு நடக்கும் உடற்பயிற்சி வகுப்புக்களில் அவர் கலந்து கொண்டார்.இந்தக் காலக்கட்டத்தில் தான் கலப்பு தற் காப்புக் கலைப் போட்டிகளின் மீது கவனம் திரும்பயது. இது நேரடிச் சண்டைகளில் ஈடுபடும் ஒரு தற்காப்புக் கலையாகும். கைகளாலும் கால்களாலும் கடுமையாகத் தாக்குவது, தூக்கி வீசுவது என பல்வேறு தற்காப்புக் கலைகளின் கூட்டுக் கலவையாக இது அமைந்துள்ளது. இந்த தற்காப்புப் போட்டிகளில் பங்கேற்கும் ஆர்வம் வந்த பின்னர் பிரேசிலின் ஜி-ஜிட் சூ உடற்கட்டு கலை, முவாய் தாய் தற்காப்புக் கலை, மற்றும் குத்துச்சண்டை ஆகியவறில் தொடர்ந்து பயிற்சிகளில் ஈடுபட்டத்தோடு உணவுக் கட்டுப்பாட்டையும் கடைபிடித்தேன் என்று அகிலன் கூறினார்.ஆறு மாதங்களுக்குப் பின்னர் எனது உடல் எடை 129 கிலோவிலிருந்து 93 கிலோவுக்கு குறைந்து விட்டது. 18ஆவது வயதில் வீட்டை விட்டு வெளியேறி வேலை செய்த ஜிம் மையத்திலேயே தங்கிக் கொண்டேன். சுதந்திரமாக வாழவேண்டும் என்று கருதித் தான் வீட்டை விட்டு வெளியேறினேன். ஓராண்டு காலத்திற்கு மேலாக ஜிம்மில் தங்கியிருந்த பின்னர், தனி யாக ஓர் அறையை வாடகைக்கு எடுத்துக் கொண்டு வெளியே தங்கிக் கொண்டேன். மலேசியாவில் நடந்த பல எம்எம்ஏ போட்டிகளில் பங்கேற்கத் தொடங்கினேன். இங்கிருந்துதான் எனது இரண்டாவது கட்டப்பயணம் தொடங்கியது என்றார் அகிலன். சிங்கப்பூரை மையமாக கொண்டு செயல்படும் எம்எம்ஏ அமைப்பன் ஏற்பாட்டிலான ஒன் ஃபைட் போட்டிகளில் பங்கேற்ற அதேவேளையில் அமெரிக்கா, தாய்லாந்து மற்றும் வியட்நாம் ஆகிய நாடுகளில் தொடர்ந்து பயிற்சிகளையும் அவர் பெற்று வந்தார். இதுவரை அகிலன் 7 வெற்றிகளை நிலை நாட்டி யுள்ளார். இதில் மூன்று நாக்-அவுட் வெற்றிகளாக அமைந்தது. அடுத்து மே 26 ஆம் தேதியன்று சிங்கப்பூர் அரங்கில் அமெரிக்க வீரர் பென் அஸ்க்ரென்னை எதிர்த்து கம்பிக் கூண்டு களத்திற்குள் அகிலன் இறங்கவிருக்கிறார். ஒன் எப்.சி. வால்டர்வெய்ட் சாம்பியன் போட்டியில் பென் அஸ்க்ரென்னுக்கு எதிராக வெற்றி பெறுவது என்பது அவ்வளவு எளிதானது அல்ல. காரணம், அவர் நடப்புச் சாம்பியன் என்பதோடு இதுவரை 15 வெற்றிகளைக் குவித்துள்ளார். பென்னை எப்படி தோற்கடிப்பது என்பது எனக்குத் தெரியும். நான் அவ ரைக் குறைத்து மதிப்பிடவில்லை. எனினும், வால்டர்வெய்ட் பிரிவில் சாம்பயன் பட்டத்தை வென்ற முதல் மலேசியர் என்ற பெருமையைப் பெற நான் தயாராகி வருகிறேன் என்கிறார் அகிலன். செந்தூல் பண்டார் பாரு அடுக்குமாடி வீட்டைச் சேர்ந்த அகிலனைப் பற்றி பேசிய அவருடைய தந்தை தணிகாசலம், பிறருடன் மரியாதையாக பழகுவதி லும் அன்பு பாராட்டுவதிலும் அகிலன் எனக்கே கற்றுக் கொடுப்பான். எனக்கு எல்லாமும் அவன்தான் என்றார்.


போலீஸ்காரருடன் காணப்பட்ட பெண் நான் அல்ல.

அரை குறை உடையுடன் சிகாமட்டிலுள்ள ஒரு போலீஸ் காரருடன் சமூக ஊடகப்படத் தில் காணப்பட்ட பெண் தான் அல்ல என்று ஒரு மாது மறுத்துள்ளார். அம்மாதின் சமூக ஊடகக் கணக்கு படத்துடன் சம்பந்தப்பட்ட சமூக ஊடகத்தை நிர்வகிப்பவர் மேற்கண்ட மறுப்பு விவரத்தை பட விளக்கத்து டன் பதிவு செய்துள்ளார்.

போலீஸ்காரர்களுடன் பழகுவதில் தனக்கு விருப்பம் உண்டு. எனினும் அப்படத்தில் காணப்படுவது தான் அல்ல. சம்பந்தப்பட்ட படத்தில் காணப்படுவது நானா என சமூக ஊடகத்தினர் மூலம் நண்பர்கள் கேட்டதையடுத்து அதை மறுப்பதாக அந்தச் சமூக ஊடகப் பதிவில் அவர் குறிப்பிட்டுள்ளார்.

அந்த மாதின் நீண்ட முடியும் மெல்லிய உடல்வாகும் அந்தச் சமூக ஊடகப் படத்தில் தோன்றிய பெண் போல காணப்பட்டதையடுத்து அப்பெண்ணும் இம்மா தும் ஒரே நபராக இருக்கலாம் எனும் குழப்பம் ஏற்பட்டது.

Read More: Malaysia Nanban News Paper on 12.10.2017


விரும்பியவர்களுக்கு வாக்களியுங்கள். இது உங்கள் சுதந்திரம்

பெட்டாலிங் ஜெயா,

14ஆவது பொதுத் தேர்தலின் போது அரச மலேசிய கடற்படையினர் (ஆர்எம்என்) எவ்வகையான வெளித் தலையீடும் இன்றி அவர்களின் வாக்குகளை சுதந்திரமாக பதிவு செய்யலாம் என கடற்படை தலைமை அதிகாரி டான்ஸ்ரீ அஹ்மட் கமாருல் ஸமான்  அஹ்மட் படாருடின் கூறியுள்ளார். வாக்களிக்கு ம்போது கடற்படையினர் அவர்களின் சொந்த விருப்பங்களை தேர்வு செய்ய சுதந்திரம் உள்ளது. கடற்படையினரின் முடிவை மாற்றக்கூடிய ஏதே னும் தூண்டுதலால் கவரப்பட வேண்டாம். உண்மைகள், கண்காணிப்புகள், சாதனைகள், நமது சொந்த அனுபவங்களின் அடிப்படையில் விவேகத்தை பயன்ப டுத்துங்கள்.

Read More: Malaysia Nanban Tamil Daily on 4.5.2018


தடம் மாறிய மானியங்கள், தவிக்கும் மக்கள்

வலது கை கொடுப்பதை இடது கை அறியாது" எனும் ஒரு பழமொழி  நமது வழக்கில்  உள்ளது. இதைப் போலவே,  அரசாங்கம் மலேசிய  இந்தியர்களுக்கு குறிப்பாக   ஏழ்மையிலும்  வறுமையிலும்  தவித்துக் கொண்டிருப்பவர்களுக்கு ஆதாரமாக இருந்திருக்க வேண்டிய  மானியங்கள் எங்கே சென்றன என்பதை  ஆராய வேண்டிய  அவசியம் இருப்பதாகவே கருதப்படுகிறது.

சமூகப் பொருளாதார மேம்பாட்டிற்காக ஒதுக்கீடு செய்யப்பட்ட மானியங்கள் இந்திய சமூகத்தினரிடையே  சமூகப் பொருளாதார  இன்னல்களுக்கும், இந்திய  சமூகத்தில் தலைவிரித்தாடும்   சமூகச் சீர்கேடுகளுக்கும்  விடியலை ஏற்படுத்த உதவியிருக்க வேண்டும். ஆனால்,  அது கடலில்  கரைத்த உப்பைப்போல  எவ்விதமான  உருமாற்றத்தையும்  ஏற்படுத்தாமல் போனதற்கு யார், என்ன காரணம்? டத்தோ எஸ்.கே.தேவமணி விளக்கம் தருவாரா?

READ MORE : MALAYSIA NANBAN NEWS PAPER on 25.9.2017


பாஜம் துன் சம்பந்தன் தமிழ்ப் பள்ளியின் 30ஆம் ஆண்டு பள்ளி விளையாட்டுப் போட்டி!

பாஜம் துன் சம்பந்தன் தமிழ்ப் பள்ளியின் 30ஆம் ஆண்டு பள்ளி விளையாட்டுப் போட்டி பாஜம் சீனப் பள்ளி மைதானத்தில் விமரிசையாக நடைபெற்றது. 5-3-2017 ஞாயிற்றுக்கிழமை நடைபெற்ற இப்போட்டி விளையாட்டிற்கு சிரம்பான் மாவட்ட கல்வி அதிகாரி வ.அமிர்தலிங்கம், பாஜம் துன் சம்பந்தன் தமிழ்ப்பள்ளி முன்னாள் மாணவர் அமைப்பின் தலைவர் டத்தோ ஆர்.ஆர். எம். கிருஷ்ணன், தொழிலதிபர் பிரவின்ராஜ் ஆகியோர் சிறப்பு வருகை தந்தனர். பெற்றோர் ஆசிரியர் சங்கத் தலைவர் மா.ஜெயரத்தினம் வர வேற்புரையாற்ற தலைமையாசிரியர் ந.சரவணன் தலைமையுரையோடு சிரம்பான் மாவட்ட கல்வி அதிகாரி வ. அமிர்தலிங்கத்தின் திறப்புரையுடன் போட்டி விளையாட்டுகள் ஆரம்பமாகின. கம்பீரமாக உடையணிந்து அணிவகுத்த மஞ்சள், நீலம், சிவப்பு இல்ல அணிவகுப்பை வ.அமிர்தலிங்கம் பார்வையிட்டு மரியாதை செலுத்தினார். பெற்றோர்களும் முன்னாள் மாணவர்களும் திரளாக வருகைத் தந்து போட்டி விளையாட்டை கண்டு களித்து ஆதரவு அளித் தனர். புதியதாக இப்பள்ளிக்கு தலைமையாசிரியர் பொறுப்பேற்றிருக்கும் ந.சரவணன் பெற்றோர்களின் ஆதரவிற்கு நன்றி கூறிக் கொண்டார். போட்டியில் வெற்றி பெற்றவர்களுக்கு பரிசுகள் வழங்கப்பட்டன.


ஜெயலலிதாவை காப்பாற்ற தமிழக அரசு எடுத்த முயற்சியை உச்சநீதிமன்றம் தவிடுபொடியாக்கியுள்ளது - ரா�

அதிமுக பொதுச்செயலாளர் ஜெயலலிதா மீதான சொத்துக் குவிப்பு வழக்கின் மேல்முறையீட்டில் அரசு வழக்கறிஞராக பவானிசிங் நியமிக்கப்பட்டது செல்லாது என்று உச்சநீதிமன்றம் தீர்ப்பளித்துள்ளது. மேல்முறையீட்டு வழக்கில் பவானிசிங்கை அரசு வழக்கறிஞராக நியமித்து அவர் மூலம் ஜெயலலிதாவைக் காப்பாற்ற தமிழக அரசு மேற்கொண்ட முயற்சியையும் இப்போது உச்சநீதிமன்றம் தவிடுபொடியாக்கியுள்ளது.

இது குறித்து அவர் வெளியிட்ட அறிக்கையில், மேல்முறையீட்டு வழக்கில் பவானிசிங்கை அரசு வழக்கறிஞராக நியமித்து அவர் மூலம் ஜெயலலிதாவைக் காப்பாற்ற தமிழக அரசு மேற்கொண்ட முயற்சியையும் இப்போது உச்சநீதிமன்றம் தவிடுபொடியாக்கியுள்ளது. இதன்மூலம் நீதி மீண்டும் காப்பாற்றப்பட்டுள்ளது.

சொத்துக்குவிப்பு வழக்கு மேல்முறையீட்டு மனு மீதான விசாரணையின் போது தமிழக அரசால் நியமிக்கப்பட்ட பவானிசிங் முழுக்க முழுக்க ஜெயலலிதா தரப்புக்கு ஆதரவாகவே செயல்பட்டார்.


அ.தி.மு.க அரசு ஐந்து ஆண்டு பூர்த்தி செய்ய வேண்டும் என்பதே மத்திய அரசின் விருப்பம், ஆனால்'...

அ.தி.மு.க இரண்டு அணிகளாக பிரிந்துள்ளதால், தமிழகத்தில் அரசியல் அசாதாரண சூழல் நிலவி வருகிறது. இந்நிலையில், இதற்கு பி.ஜே.பிதான் கார ணம் என்று எதிர்க்கட்சிகள் தொடர்ந்து குற்றம்சாட்டி வருகின்றன. இரு அணிகள் பிரிந்தது, தற்போது இணைவதற்கான பேச்சுவார்த்தை அனைத்துக் கும் பி.ஜே.பிதான் காரணம் என்று குற்றம் சாட்டப்பட்டு வருகிறது. இந்நிலையில், மத்திய இணை அமைச்சர் பொன்.ராதாகிருஷ்ணன் மதுரையில் செய்தியாளர்களைச் சந்தித்தார். அப்போது அவர் கூறுகையில், "அ.தி.மு.க அரசு ஐந்து ஆண்டுகள் பூர்த்தி செய்ய வேண்டும் என்பதே மத்திய அரசின் விருப்பம். ஆனால், தற்போது தமிழகத்திற்கு பலமான முதலமைச்சர் வேண்டும். அ.தி.மு.க-வின் இரு அணிகளும் பிரிவதற்கும், மீண்டும் சேரவும் பி.ஜே.பி காரணமல்ல. கழகங்கள் இல்லாத தமிழகம் உருவாக வேண்டும். தமிழகத்தில் பி.ஜே.பி நேர்மையான முறையில் வளர்ந்து வருகிறது. இனிவரும் காலங்களில் தமிழகத் தில் பி.ஜே.பி ஆட்சி அமைக்கும். தி.மு.க குறுக்கு வழியில் ஆட்சியமைக்க முயற்சிக்கிறது" என்றார்.


ராணி எலிசபெத் உடலுக்கு அஞ்சலி செலுத்த  நாள் கணக்கில் காத்துக்கிடக்கும் மக்கள்

லண்டன், செப். 15

இங்கிலாந்து ராணி எலிசபெத்தின் உடல் பால்மோரல் கோட்டையில் இருந்து கடந்த 11ஆம் தேதி, ஸ்காட்லாந்தின் தலைநகரான எடின்பரோ நகருக்கு கொண்டு செல்லப்பட்டது. முதலில் அவரின் உடல் அங்குள்ள ஹோலிரூட் ஹவுஸ் மாளிகையில் வைக்கப்பட்டது. அங்கு அரச குடும்பத்தினர் அஞ்சலி செலுத்தினர். அதைத்தொடர்ந்து நேற்று முன்தினம் ராணி எலிசபெத்தின் உடல் அங்குள்ள செயிண்ட் கில்ஸ் தேவாலயத்துக்கு எடுத்துச் செல்லப்பட்டது. அங்கு பல்லாயிரக்கணக்கான மக்கள் ராணியின் உடலுக்கு மரியாதை செலுத்தினர்.

24 மணி நேர அஞ்சலிக்கு பின்னர் ராணியின் உடல் எடின்பரோ விமான நிலையத்துக்கு நேற்று எடுத்துச் செல்லப்பட்டது. அங்கிருந்து ராணியின் உடலை அவரின் மகள் இளவரசி ஆனி விமானப்படையின் விமானத்தில் லண்டன் எடுத்துச் சென்றார். லண்டனில் ராணியின் உடலை மன்னர் சார்லசும், ராணி கமிலாவும் பெற்றுக் கொண்டனர். பக்கிங்ஹாம் அரண்மனைக்கு ராணியின் உடல் கொண்டு செல்லப்பட்டது.

அங்கு  பவ் அறையில் அரண்மனை அதிகாரிகளும், பணியாளர்களும் ராணிக்கு கண்ணீர் அஞ்சலி செலுத்தி வருகிறார்கள்.  பிறகு ராணியின் உடல், பொதுமக்கள் அஞ்சலிக்காக பீரங்கி வண்டியில் ஏற்றப்பட்டு ராணுவ மரியாதை அளிக்கப்பட்டு, பக்கிங்ஹாம் அரண்மனையில் இருந்து நாடாளுமன்ற வளாகத்தில் உள்ள வெஸ்ட்மின்ஸ்டர் மண்டபத்துக்கு ஊர்வலமாக எடுத்துச் செல்லப்படுகிறது. இறுதிச் சடங்கு நடைபெறுகிற 19ஆம் தேதி காலை 6.30 மணி வரை 24 மணி நேரமும் ராணியின் உடலுக்கு பொதுமக்கள் அஞ்சலி செலுத்தலாம்.

ராணியின் உடல் நேற்று லண்டன் நகருக்கு வந்து சேருவதற்கு முன்பாகவே அங்குள்ள லாம்பேத் பாலம் அருகில் பொதுமக்கள் வந்து குவியத்தொடங்கிவிட்டனர். அவர்கள் தொடர்ந்து வரிசையில் காத்து நிற்கிறார்கள்.  இப்படி பலர் குடும்பம் குடும்பமாய் வந்து கூடாரம் அமைக்காத குறையாய் தேவையான சாப்பாடு, தண்ணீர், அத்தியாவசிய பொருட்களுடன் வந்து காத்துக்கிடக்கின்றனர்.


மலேசியாவின் எட்டாவது பிரதமராகத்தான் அன்வார் பதவி ஏற்பார்.

பெட்டாலிங்ஜெயா, டத்தோஸ்ரீ அன்வார் இப்ராஹிம் தான் பக்காத்தான் ஹராப்பானின் முதன்மை பிரதமர் வேட்பாளர். ஆனால், அவர் மலேசியாவின் எட்டாவது பிரதமராகத் தான் பதவி ஏற்பாரே தவிர, ஏழாவதாக அல்ல என்று ஜசெக நாடாளுமன்றத் தலைவர் லிம் கிட் சியாங் மீண்டும் வலியுறுத்தியுள்ளார். முன்பு இந்த விவகாரம் குறித்து பேசிய பிகேஆர் தலை வர்கள் சிலரால் குறிப்பிடப் பட்ட அம்சமாகும் இது. அன்வார் சிறைவாசம் அனுபவித்து வருவதுடன், பொது மன்னிப்பு கிடைக்காவிட்டால் அடுத்த ஆண்டுதான் சிறையில் இருந்து விடுதலையாவார். அதன் பின்னர் அவர், ஐந்து ஆண்டு களுக்கு அரசாங்க பதவி வகிக்க முடியாது. ஆகவே, அன்வார் மலேசியாவின் எட்டாவது பிரதமராகத்தான் பதவி ஏற்க முடி யுமே தவிர ஏழாவது பிரதமராக அல்ல என்று கிட் சியாங் கூறினார். பதினான்காவது பொதுத் தேர்தலில் பக்காத்தான் ஹராப்பான் வெற்றிபெற்ற பின்னர், ஏழாவது பிரதமர் யார் என்பது கருத்திணக்க அடிப்படையில் தீர் மானிக்கப்படும் என்று கிட் சியாங் ஓர் அறிக்கையில் குறிப்பிட்டார். ஆனால், அவர் எவருடைய பெயரையும் குறிப்பிடவில்லை. அரசு பதவி வகிப்பதை தடைசெய்யும் கட்டுப்பாடுகளில் இருந்து அன்வாரை மீட்கும் தொடர்பிலான பொது மன்னிப்பு நடைமுறைகள் மேற்கொள்ளப் பட்டு முடிவு தெரியும் வரையில் ஏழாவது பிரதமராக பிகேஆர் தலைவர் டத்தோஸ்ரீ டாக்டர் வான் அஸிஸா வான் இஸ்மாயிலை நியமிப்பது என எதிர்க்கட்சி கூட்டணியின் ஸ்தாபக உறுப்புக் கட்சிகளான பிகேஆர், ஜசெக, அமானா ஆகியவை இணக்கம் கண்டிருப்பதாக தெரிவிக்கப்பட்டது. மே 21ஆம் தேதி நடைபெற்ற பிகேஆர் தேசிய பேரவையில் பிகேஆர், ஜசெக, அமானா தலைவர்களும் பிகேஆர் உறுப்பினர்களும் 7ஆவது பிரதமர் அன் வார் என எழுதப்பட்ட சுலோக அட்டைகளை ஏந்தியிருந்தனர்.எனினும் இந்த மாநாட்டிற்கு வருகை புரிந்திருந்த பிபிபிஎம் செயல் தலைவர் துன் டாக்டர் மகாதீர் முகமட்டும் தலைவர் டான்ஸ்ரீ மொகிதீன் யாசினும் அந்த சுலோக அட்டைகளை பிடித்திருக்கவில்லை. பக்காத்தான் ஹராப்பானின் அனைத்து பங்காளி கட்சிகளின் இப்போதைய ஒரே குறிக்கோள், 14ஆவது பொதுத் தேர்தலில் அம்னோ - தேமு கூட்டணியின் தோல்வியை உறுதிப்படுத்துவதே என்று கிட் சியாங் மேலும் கூறினார்.


தமிழ்முரசுSUN குழுமத்திலிருந்து வெளிவரும் காலை நாளிதழ் Dinakaran Daily News . இன்றைய படங்கள் இன்றைய சிறப்ப

முருகப்பெருமானின் சக்தி வாய்ந்த திருத்தலங்களில் ஒன்றான திருத்தணி தமிழகத்தின் வடக்கு எல்லையாக விளங்குகிறது. முருகப்பெருமானின் ஐந்தாம் படை வீடு; முருகப் பெருமானின் சக்தி வாய்ந்த திருத்தலங்களில் ஒன்று. இது தொண்டை நாடு என்ற பகுதியில் உள்ளது. தேவர்களுக்குத் தீராத துன்பம் கொடுத்து வந்த சூரபத்மனுடன் போர் புரிந்து தேவர்களின் துயரத்தை நீக்கி, வள்ளியை மணந்து கொள்ள வேடர்களுடன் விளையாட்டாகப் போர்புரிந்து, கோபம் தணிந்து அமர்ந்த தலம் திருத்தணிகை. தேவர்கள் பயம் நீங்கிய இடம். திருத்தணி முருகன் கோவில் மிகவும் பழமையானது. அருணகிரிநாதர் இத்தலத்தை போற்றி 63 திருப்பாடல்களை பாடினார். இத்தலம் 600 ஆண்டுகளுக்கு முன்பே புகழ்பெற்று இருந்திருக்கிறது. 1000 ஆண்டுகளுக்கு முன்பே பல்லவ, சோழ மன்னர்களால் இத்தலம் போற்றப்பட்டுள்ளது என தெரிகிறது. பாம்பன் குமரகுருதாச சுவாமிகள், வடலூர் ராமலிங்க அடிகள், கந்தபைய தேசிகர், கச்சியப்ப முனிவ கச்சியப்ப சிவாச்சாரியார் மற்றும் அருணகிரிநாதர் முதலிய சான்றோர்கள் திருத்தணி முருகனை பெரிதும் புகழ்ந்துள்ளனர். தேவர்களுக்குத் தீராத துன்பம் கொடுத்து வந்த சூரபத்மனுடன் போர் புரிந்து தேவர்களின் துயரத்தை நீக்கி, வள்ளியை மணந்து கொள்ள வேடர்களுடன் விளையாட்டாகப் போர் புரிந்து, முருகப்பெருமான் கோபம் தணிந்து அமர்ந்த தலம் திருத்தணி. ஆகையால் இந்த தலம் தணிகை எனப் பெயர் பெற்றது. தேவர்கள் பயம் நீங்கிய இடம், முனிவர்கள் காமவெகுளி மயக்கங்களாகிய பகைகள் தணியும் இடம், அடியார்களின் துன்பம், கவலை, பிணி, வறுமை முதலியவற்றைத் தணிக்கும் இடமாதலாலும் திருத்தணி என பெயர் பெற்றது.


மோசடியான  மின்னஞ்சல். நம்பி விட வேண்டாம்.

கோலாலம்பூர் உங்களுக்கு பரிசு தொகை ஒன்றரை லட்சம், இவ்வாறு டிஎன்பி தெரிவிக்கிறது என்று மின்னஞ்சல் வழி வரும் மோசடி செய்தியினை நம்பி மோசம் போய் விட வேண்டாம் என்று டிஎன்பி எச்சரிக்கிறது. இத்தகைய மோசடியான மின்னஞ்சல் 2015 ஆம் ஆண்டிலிருந்து வலம் வந்து கொண்டிருக்கிறது. அனாமதேய நபர்கள் செய்யும் அட்டகாசம் இது. இதனை நம்பி தங்களின் சொந்த விவரங்களை ஒரு போதும் இந்த தரப்பிடம் தெரிவித்து விட வேண்டாம் என்று டிஎன்பி கூறுகிறது. இந்த குளறுபடிகள் குறித்து கூடுதல் தகவல் பெறவிரும்புபவர்கள் (TNB, Careline, at) 1-300-88-5454 என்ற எண்ணில் தொடர்பு கொள்ளலாம்.


சென்னை, அ.தி.மு.க.வின் இரண்டு அணிகளும் இணைவதற்கு டி.டி.வி.தினகரன் விதித்த 60 நாள் கெடு வரும் 4-ந் தேதியுடன் முடிவுபெற இருக்கின்ற நிலையில், தற்போது அ.தி.மு.க.வின் 2 அணி நிர்வாகிகளும் இணைப்பு முயற்சியில் தீவிரம் காட்ட தொடங்கியுள்ளனர். நேற்று இரு அணிகளும் தனித்தனியே தங்கள் அணியினருடன் ஆலோசனை நடத்தினார். இந்த நிலையில், இன்று செய்தியாளர்களுக்கு பேட்டி அளித்த அமைச்சர் ஜெயக்குமார், “முதலமைச்சர் பழனிசாமி தலைமையில் ஆட்சி சிறப்பாக நடந்து கொண்டிருக்கிறது. இரு அணிகள் நிச்சயம் இணையும் என்ற நம்பிக்கை உள்ளது; பன்னீர்செல்வம் எங்களுடன் இணைவார். முதலமைச்சர் பழனிசாமி தலைமையில் தான் கட்சியும், ஆட்சியும் நடைபெறுகிறது” என்று தெரிவித்தார். இதற்கிடையே, அமைச்சர் ஜெயக்குமாருக்கு தினகரன் ஆதரவு எம்.எல்.ஏ வெற்றிவேல் கடும் எதிர்ப்பு தெரிவித்து இருக்கிறார். வெற்றி வேல் எம்.எல்.ஏ கூறும்போது, “ தினகரன் குறித்து தொடர்ந்து அமைச்சர் ஜெயக்குமார் விமர்சித்து வந்தால், அவர் வகிக்கும் கட்சி பதவி மற்றும் அமைச்சர் பதவியை இழக்க நேரிடும்” என்று தெரிவித்துள்ளார்.


காவிரி வாரியம் அமைக்க வலியுறுத்தி, காவிரி ஆற்றில் மணலில் புதைந்து, விவசாயிகள் போராட்டம்

சென்னை

காவிரி மேலாண்மை வாரியம் அமைக்காத மத்திய-மாநில  அரசுகளை கண்டித்து தமிழகம் முழுவதும் அரசியல் கட்சியினர் தொடர் போராட்டங்களை நடத்தி வருகின்றனர். மேலும் பல்வேறு விவசாய சங்கத்தினர், கல்லூரி மாணவர்களும், போராட் டத்தில் குதித்துள்ளனர்.காவிாி மேலாண்மை வாாியம் அமைக்காத மத்திய அரசுக்கு கண்டனம் தொிவிக்கும் விதமாக தமிழகம் முழுவதும் நேற்று (வியாழன் கிழமை) முழு அடைப்பு போராட்டம் நடை பெற்றது. தி.மு.க. உள்ளிட்ட எதிர்க்கட்சிகள் சாா்பில் நடைபெற்ற முழு அடைப்பு போராட்டத்தில் 45 பேருந்துகளின் கண்ணாடிகள் சேதப்படுத்தப்ப ட்டுள்ளதாக காவல் துறையினா் தொிவித்துள்ளனா்.

மேலும் போராட்டத்தில் ஈடுபட்ட 85ஆயிரம் போ் கைது செய்யப்பட்டு பின்னா் விடுதலை செய்யப்பட்டனா். சென்னையில் போராட்டத்தில் ஈடுபட்ட மு.க. ஸ்டாலின், விடுதலை சிறுத்தைகள் கட்சி தலைவா் தொல்.திருமாவளவன் உள்ளிட்டோா் கைது செய்யப்பட்டு பின்னா் விடுவிக்கப்பட்டனா். மு.க. ஸ்டாலின் மீது 3 பிரிவுகளின் கீழ் வழக்குப்பதிவு செய்யப்பட்டு உள்ளது.

இன்று காவிரி மேலாண்மை வாரியம் அமைக்காத மத்திய - மாநில அரசை கண்டித்து, சென்னை உயர்நீதிமன்ற வழக்கறிஞர்கள் நீதிமன்ற புறக்கணிப்பு செய்து  நீதிமன்ற வளாகத்தில் இருக்கும் தபால் அலுவலக வாயிலில் ஆர்ப்பாட்டம் நடத்தினர்.காவிரி வாரியம் அமைக்க வலியுறுத்தி, திருச்சி காவிரி ஆற்றில், அய்யாக்கண்ணு தலைமையில் மணலில் புதைந்து, விவசாயிகள் போராட்டம் நடத்தினர்.

காவிரி மேலாண்மை வாரியம் அமைக்க வலியுறுத்தி, திருச்சியில் தமாகா தலைவர் வாசன் தலைமையில்  உண்ணாவிரதம் நடைபெற்று வருகிறது.

காவிரி மேலாண்மை வாரியம் அமைக்கக்கோரி சென்னை அண்ணாசாலையில் உள்ள தபால் அலுவலகத்தை புரட்சிகர மாணவர் முன்னணியினர் முற்றுகையிட்டு போராட்டம் நடத்தினர்.காவிரி வாரியம் அமைக்கக்கோரி சென்னை மயிலாப்பூரில் உள்ள மந்தைவெளி பறக்கும் ரயில் நிலையத்தில் கையில் பதாகைகளை ஏந்தி 50க்கும் மேற்பட்டோர் போராட்டம் நடத்தி வருகின்றனர்.

இது போல் டெல்டா மாவட்டங்களான தஞ்சை, நாகை, திருவாரூரில் போராட்டம் தீவிர மடைந்துள்ளது.இந்த நிலையில் தஞ்சை புதிய பஸ் நிலையம் அருகே உள்ள மன்னர் சரபோஜி அரசு கல்லூரி மாணவர்கள் காவிரி மேலாண்மை வாரியத்தை அமைக்காத மத்திய அரசை கண்டித்து நேற்று கல்லூரி முன்பு ஆர்ப்பாட்டத்தில் ஈடுபட்டனர்.  பிறகு சாலை மறியல் போராட்டமும் நடத்தினர்.

இன்று 2-வது நாளாக தஞ்சை சரபோஜி அரசு கல்லூரி மாணவர்கள் ஆர்ப்பாட்டம் நடத்தினர். ஆர்ப்பாட்டத்துக்கு தமிழ்நாடு மாணவர் இயக்க மாவட்ட செயலாளர் அருன்சூரி தலைமை தாங்கினார். ஆர்ப்பாட்டத்தில் 50 க்கும் மேற்பட்ட மாணவ, மாணவிகள் கலந்து கொண்டனர்.ஆர்ப்பாட்டத்தின் போது  'வேண்டும்.. வேண்டும்.. காவிரி மேலாண்மை வாரியம் வேண்டும்... மத்திய- மாநில அரசுகளே உடனடியாக காவிரி மேலாண்மை வாரியத்தை அமைத்திடு”என்று கோஷமிட்டனர். இதனால் அங்கு பரபரப்பு ஏற்பட்டது.


சிட்டி பல்கலைக் கழகத்தின் மிகச் சிறந்த பேச்சாளர் தொடர்!

சிட்டி பல்கலைக்கழகத்தின் மிகச் சிறந்த பேச்சாளர்களின் தொடரில் கலந்துகொண்ட உயர் கல்வித்துறை துணையமைச்சர் டத்தோ டாக்டர் மேரி யாப் மாணவர்களின் முன்னிலை யில் தன்முனைப்பு உரையாற்றினார். வர்த்தகம் உட்பட பல துறைகளில் சாதனைப் படைத்தவர்களை அழைத்து அவர்களை மாணவர்கள் முன்னி லையில் உரையாற்ற வைக்கவேண்டும் என்ற நோக்கில் தான் இப்பேச்சாளர் தொடரை சிட்டி பல்கலைக் கழகத்தினர் அறிமுகம் செய்தனர். கடந்த 2015ஆம் ஆண்டுமுதல் நடைபெற்று வரும் இத்தொடரில் பல தலைவர்கள் கலந்துகொண்டு மாணவர் கள் முன்னிலையில் உரையாற்றியுள்ளனர். இத்தலைவர்களின் உரை மாணவர்கள் மத்தியில் புதிய உத் வேகத்தை கொண்டுவரு வதுடன், மாணவர்கள் மத்தியில் புதிய தன்னம்பிக்கையை ஊட்டு கிறது. அதே வேளையில் நிபுணத்துவம் வாய்ந்தவர்களுடம் மாணவர்களுக்கு நெருங்கிய உறவை ஏற்படுத்துகிறது. இது அவர்களின் வாழ்க்கைக்கு மிக பயனாக அமைகிறது என்று சிட்டி பல்கலைக்கழகத்தின் உதவி வேந்தர் பேராசிரியர் டாக்டர் நோரிடா இப்ராஹிம் கூறினார். மிகச் சிறந்த பேச்சாளர் தொடரின் 8ஆவது நிகழ்வில் உயர் கல்வித்துறை துணையமைச்சர் டத்தோ டாக்டர் மேரி யாப் கலந்துகொண்டு உரை யாற்றினார். ‘செயல்முறையில் தலைமைத் துவம்’ எனும் தலைப்பில் துணை யமைச்சர் உரையாற்றியதுடன் மாணவர்கள் மத்தியில் புதிய உத்வேகத்தை கொண்டு வந்தார். மாணவர்கள் மத்தியில் தலைமைத்துவ கொள்கை மிகவும் முக்கியம். எந்தவொரு பிரச்சினை களையும் மாணவர்கள் துணிச்சலுடன் எதிர்கொண்டு அதில் வெற்றிபெற வேண்டும். தலைமைத்துவமே ஒரு மாணவரின் வெற்றிக்கு மிகப்பெரிய அடித்தளமாக உள்ளது. அதை மாணவர்கள் உணர்ந்து தங்களின் வாழ்க் கையில் வெற்றி பெற வேண்டும் என்று துணையமைச்சர் கேட்டுக் கொண்டார். இதனிடையே சிட்டி பல் கலைக்கழகம் 1984ஆம் ஆண்டு தொடங்கப்பட்டதாகும். மிகச் சிறந்த கல்வி திட்டங் களின் மூலம் முன்னணி தனி யார் பல்கலைக்கழங்களில் சிட்டியும் ஒன்றாக விளங்குகிறது. அடிப்படை அறி வியல் கல்வித் திட்டங்கள், கேம்பரட்ஜ் ஏ-லெவல், டிப்ளோமா, இளங் கலை, மாஸ்டர், முதுகலை உட்பட பல கல்வி திட்டங்களை சிட்டி பல்கலைக்கழகம் மாணவர்களுக்கு வழங்கி வருகிறது என்பது குறிப்பிடத்தக்கது.


"ரஷ்யா நமது நட்பு நாடல்ல''; டிரம்பின் செயலுக்கு எழும் கண்டனங்கள்!!

உலகமே எதிர்பார்த்துக்கொண்டிருந்த அமெரிக்க அதிபர் ட்ரம்ப் மற்றும் ரஷ்ய அதிபர் புதின் சந்திப்பு, பின்லாந்து நாட்டிலுள்ள ஹெல்ஸின்கியில் நேற்று நடைபெற்றது. முதலில் இவ்விரு அதிபர்களும் சந்தித்துக்கொண்டு கைகுலுக்கி வாழ்த்துக்களை பரிமாறிக்கொண்டனர். அடுத்து, அதிபர் ட்ரம்ப் உலகக்கோப்பை கால்பந்து போட்டியை சிறப்பாக நடத்தி முடித்ததற்கு ரஷ்ய அதிபர் க்கு ட்ரம்ப் வாழ்த்து தெரிவித்தார்.

அதன்பின் இரண்டு அமர்வுகளாக பலமணி நேரம் இருவருக்குமான சந்திப்பு உரையாடல் நிகழ்ந்தது. இந்த சந்திப்புக்கு பிறகு நடந்த செய்தியாளர்கள் சந்திப்பில் பல கேள்விகள் முன்வைக்கப்பட்டது. அதில் ''அமெரிக்க தேர்தலில் ரஷ்யா தலையிட்டதாக தமது சொந்த புலனாய்வு அமைப்பு கூறுவதை டிரம்ப் ஏற்கிறாரா ? என்ற கேள்வி முன்வைக்கப்பட்டது. அந்த கேள்விக்கு பதிலளித்த ட்ரம்ப் ''தலையிடவில்லை என புதின் கூறியுள்ளார். அவர் கூறியதுபோலவே தலையிடுவதற்கு காரணம் இருப்பதாக எனக்கு தெரியவில்லை என பதிலளித்தார்.

இப்படி தமது சொந்த புலனாய்வை எதிர்த்து ரஷ்ய அதிபர் புதினின் கருத்துக்கு ஆதரவளித்த டிரம்பின் இந்த பேச்சுக்கு அமெரிக்காவில்  கண்டனங்கள் எழுந்துவருகின்றன. அதுமட்டுமின்றி அமெரிக்க நாடாளுமன்ற மக்களவை அவை தலைவர்  பவுல் ரய்யான் '' ரஷ்யா அமெரிக்காவின் நட்பு நாடல்ல'' என டிரம்ப் உணர வேண்டும் என குறிப்பிட்டுள்ளார்.

அதுபோல் சொந்த கட்சி உறுப்பினர்களே அதிபர் டிரம்பின் இந்த செயலுக்கு வலுத்த கண்டனம் தெரிவித்துள்ளனர்.


கர்ப்பப்பையில் இருந்து கருக்குழந்தையை வெளியே எடுத்து அறுவை சிகிச்சை

லண்டன்,

முதுகுத்தண்டு பிரச்சினை காரணமாக தாயின் கர்ப்பப்பையில் இருந்த கருக்குழந்தையை வெளியே எடுத்து அறுவை சிகிச்சை செய்து இங்கிலாந்து டாக்டர்கள் சாதனை படைத்துள்ளனர். இங்கிலாந்து தலைநகர் லண்டனின் வடகிழக்கு பகுதியில் அமைந்துள்ள எஸ்ஸெக்ஸ் நகரைச் சேர்ந்தவர் பீதன் சிம்சன் (வயது 26). 5 மாத கர்ப்பிணி.

இவர் கடந்த மாதம் வழக்கமான பரிசோதனைக்காக மருத்துவமனைக்கு சென்றார். பரிசோதனையின்போது அவரின் கர்பப்பையில் இருந்த கருக்குழந்தை முதுகுத்தண்டு பிரச்சினையால் பாதிக்கப்பட்டு இருப்பது தெரிய வந்தது. இந்த முதுகுத்தண்டு பிரச்சினையோடு பிறந்தால் குழந்தை நடக்கும் திறனை இழப்பதோடு, குழந்தை வளர்ந்தப் பிறகு எண்ணற்ற அறுவை சிகிச்சைகளை செய்ய வேண்டிய சூழல் உருவாகும் என மருத்துவ நிபுணர்கள் தெரிவித்தனர்.

இந்நிலையில் கருக்குழந்தையை வெளியே எடுத்து அறுவை சிகிச்சை செய்யலாம் என பீதன் சிம்சனுக்கு ஆலோசனை வழங்கினர்.

இதையடுத்து இங்கிலாந்தைச் சேர்ந்த உலகின் தலை சிறந்த டாக்டர்கள் இந்த அறுவை சிகிச்சையை மேற்கொண்டனர். அவர்கள் பீதன் சிம்சனின் கர்ப்பப்பையில் இருந்து கருக்குழந்தையை நேர்த்தியாக வெளியே எடுத்து முதுகுத்தண்டை சரி செய்தனர். அதனைத் தொடர்ந்து பீதன் சிம்சனின் கர்ப்பப்பையில் மீண்டும் பத்திரமாக வைத்து சாதனை படைத்தனர். பீதன் சிம்சனும், அவரின் கருக்குழந்தையும் தற்போது நலமாக இருக்கிறார்கள்.


இலங்கையில் நடந்தது இனப்படுகொலைதான்! ஐ.நா. உறுதி!

இலங்கையில் நடைபெற்ற இனப்படுகொலை தொடர்பான ஐ.நா மனித உரிமை ஆணையாளரின் அறிக்கை ஜெனிவாவில் வெளியிடப்பட்டது. அதில் சர் வதேச நீதிபதிகளை கொண்டு விசாரணை நடத்த வேண்டும் என பரிந்துரைக்கப்பட்டுள்ளது. இலங்கையில் ராணுவத்துக்கும், விடுதலைப்புலிகளுக்கும் இடையே கடந்த 2009-ம் மே மாதம் உச்சக்கட்டப் போர் நடந்தது. இதில் 40 ஆயிரத்துக்கும் அதிகமான தமிழர்கள் கொல்லப்பட்டனர். 2011-ம் ஆண்டில் இதுபற்றி அறிக்கை வெளியிட்ட ஐ.நா. நிபுணர்கள் குழுவும் இந்த படுகொலைகளை உறுதிப்படுத்தியது. இதையடுத்து இலங்கையில் நடந்த போர்க்குற்றங்கள் மற்றும் மனித உரிமை மீறல்களை விசாரிக்க ஐ.நா. சார்பில் விசாரணை குழு ஒன்று 2014-ம் ஆண்டு மார்ச் மாதம் அமைக்கப்பட்டது. இந்த குழு இலங்கையில் விசாரணை நடத்துவதற்கு அப்போதைய அதிபர் ராஜபக்சே அனுமதி மறுத்தார். இதை யடுத்து ஆட்சி மாற்றம் ஏற்பட்ட பின்னர் இலங்கையில் விசாரணை நடத்துவதற்கு புதிய அதிபர் சிறிசேனா அனுமதித்தார். இதன்பின்னர் ஐ.நா.மனித உரி மைகள் ஆணையம் விசாரணை நடத்திய அறிக்கையை தாக்கல் செய்துள்ளது. அதில் இலங்கையில் நடந்த இனப்படுகொலை குறித்து சர்வதேச நீதிபதிகள் விசாரிக்க வேண்டும் என பரிந்துரைத்துள்ளது. இலங்கை இராணுவம் ஆக்கிரமித்துள்ள அனைத்து தனியார் நிலங்களையும் மீட்கவேண்டும். பொதுமக்கள் விவகாரங்களில் இராணுவத்தின் தலையீடுகள் முடிவுக்குக் கொண்டு வரப்பட வேண்டும். பாலியல் கொடுமை, மனித உரிமை மீறல்கள் தொடர்பாக சர்வதேச நீதிபதிகளை கொண்ட சிறப்பு நீதிமன்றம் அமைத்து விசாரணை நடத்தவும் அந்த அறிக்கையில் பரிந்துரை செய்யப்பட்டுள்ளது.


மலேசிய ஊழல் தடுப்பு ஆணையத்தின் (எம்ஏசிசி)  நடவடிக்கைகளை  கண்காணிக்க தேசிய  உயர் நெறி, நிர்வாக  கண்காணிப்பு இலாகாவை  உருவாக்க பரிந்துரை செய்துள்ள பிரதமர் துறை அமைச்சர் டத்தோ பால் லோவை எம்ஏசிசியின்  தலைமை  ஆணையர்  டான் ஸ்ரீ  ஸூல்கிப்ளி அகமட் நேற்று கடுமையாக சாடினார்.

எஸ்பிஆர்எம் தனது  தளவாடங்களையும்  ஆள்பலத்தையும் அதிகரித்துக் கொள்ளவும் அதன்  ஊழியர்களின் நலனை  பேணவும் அந்த  ஆணையத்திற்கு கூடுதல்  நிதி  ஒதுக்கீடு செய்யப்பட  வேண்டும் என்று சம்பந்தப்பட்ட அமைச்சர் கேட்டுக் கொள்ள வேண்டுமே தவிர   புதிய  ஏஜென்சியை அமைப்பது பற்றி அல்ல என்று ஸுல்கிப்ளி தெரிவித்தார். மலேசிய ஊழல் தடுப்பு ஆணையம் லஞ்ச, ஊழல் விவகாரங்களை விசாரிப்பதற்கும் ஆக்கப்பூர்வமான முறையில் குற்றச்சாட்டுகளைக் கொண்டு வருவதற்கும் அதனை கண்காணிக்க தேசிய உயர்நெறி நிர்வாக கண்காணிப்பு இலாகா ஒன்று அமைக்கப்படும் என்று அமைச்சர் லோ கூறியிருப்பதை ஸுல்கிப்ளி கடுமையாக சாடினார்.

இந்த அமைச்சர் யார்? எங்களின் விசாரணைகளை கட்டுப்படுத்துவதற்கு  இவர் யார்?" என்று ஸுல்கிப்ளி சம்பந்தப்பட்ட அமைச்சரவையில் வெளுத்து வாங்கினார். நாங்கள் எப்போதுமே சுந்திரமாக செயல்பட விரும்புகிறோம். மலேசிய ஊழல் தடுப்பு ஆணையத்தை கண்காணிப்பதற்காகத்தான் இந்த உயர்நெறி இலாகா அமைக்கப்படுகிறது என்று காரணம் கூறப்படுமானால் எங்களின் வழக்குகளை அவர்களிடம் எதற்காக நாங்கள் தெரிவிக்க வேண்டும் என்று அவர் கேள்வி எழுப்பினார்.

அனைத்து இலாகாக்கள் மற்றும் ஏஜென்சிகளின் நிதி ஒதுக்கீடுகள் ரத்து செய்யப்பட்டு வரும் வேளையில் இப்படியோரு புதிய ஏஜென்சியை அமைப்ப தற்கான அவசரமும் அவசியமும் ஏன் ஏற்பட்டது என்று ஸுல்கிப்ளி கேள்வி எழுப்பினார். இந்த உயர்நெறி இலாகாவை அமைப்பதற்கு மட்டும் பணம் எப்படி வந்தது என்று அவர் வினவினார்.

Read More: Malaysia Nanban News Paper on 30.9.2017


வெளியே நீ மண்டை என்றால் உள்ளே நான் மண்டை.

புத்ரா ஜெயா போலீஸ் தடுப்புக் காவலில் மரணமடைந்த எஸ்.பாலமுருகன் விவகாரம் தொடர்பு இஏஐ என்ற அமலாக்க அமைப்பு உயர்நெறி ஆணையம் பொது விசா ரணை நடத்தி வருகிறது. நேற்று மற்றொரு தடுப்புக் காவல் கைதி தமிழரசன் சாட்சியமளித்தார். தானும், பாலமுருகனும் மற் றும் ஆஸ் தியென் கோக் ஆகியோர் போலீஸ் அதிகாரிகளால் தாக்கப்பட்ட விஷயம் குறித்து தமிழரசன் ஆணையத் தலைவர் டத்தோ யாக்கோப் முன்னிலையில் விவ ரித்தார். பாலமுருகனை அடித்து துன் புறுத்தியவர் ஓர் இந்திய போலீஸ் அதிகாரி என்றும் விசாரணையின் போது சுட்டிக் காட்டினார். ‘ஏய் வெளியே நீ மண் டைனா உள்ளே நான் மண்டைடா என்று அந்த அதிகாரி பாலமுருகனை பார்த்து கூறி அடுக்கடுக்காக கேள்வி கேட்டு அடித்து நெருக்கினார். தமிழிலில் அவர் கூறியதன் அர்த் தம் என்னவென்று கேட்ட போது ‘லுவார் அவாக் கேங்ஸ்டர், டாலாம் சயா கேங்ஸ்டர்’ என்பதுதான் இதன் அர்த்தம். பாலமுருகன் ஓங்கி உதைக்கப்பட்டு கீழே தள்ளப்பட்டதை தான் அருகில் இருந்து இதைப் பார்த்தேன். அய் யோ அடிக்காதீர்கள், வலிக்கிறது என்று ஆஸ் தியென் கோக் அலறும் காட்சி வேதனையாக இருந்தது. ஆஸ் தியென் கோக் தமிழ் பேசக்கூடியவர்தான். தான் எவ்வாறு தாக்கப்பட்டேன் என்று தமிழரசன் நா தழுதழுக்க விவரித்தார். விசாரணை நடக்கும்போது சம்பந்தப்பட்ட ஆறு போலீஸ் அதிகாரிகள் உள்ளே கொண்டு வரப்பட்டனர். இவர்களை அடையாளம் காட்டுமாறு தமிழரசன் கேட்டுக் கொள்ளப்பட்டார். பிறகு எவர் எவரை அடித்து துன்புறத்தினார் என்ற விவரம் இவர் தெரிவித்தார். உடம்பை பார்த்துக் கொள்ளுங்கள் என்று இறுதியாக பாலமுருகன் என்னிடம் கூறிய வார்த்தைகள். பாலமுருகன் என் முதலாளி. டயர் மறுசுழற்சிக் கடை யில் நான் பணியாற்றி வந்தேன். ஒரு நண்பனின் கார் பெட்ரோல் இல்லாமல் நடுவழியில் நின்று விட்டது. அவருக்கு உதவி புரிவதற்காக நாங்கள் பால முருகனின் காரில் சென்று கொண்டிருந்தோம். போலீஸ் ரோந்து கார் எங்களை இடைமறித்தது. நாங்கள் வைத்திருந்த உபகரண பெட்டியில் கூர்மையான கத்தி இருந்தது. மறுசுழற்சி டயரை வெட்டிப் பார்த்து சோதிப்பதற்கு பயன்படுத்தும் கத்தி இது என தமிழரசன் விசாரணையின் போது விளக்கம் தந்தார். தான் சொல்வது எல்லாம் உண்மையைத் தவிர வேறு ஒன்றும் இல்லை என தமிழரசன் தமிழில் சத்திய பிரமாணம் செய்தார். சுஹாகாம் போன்ற தரப்புகளும் இவரை குறுக்கு விசாரணை செய்தன.


சட்டப் போராட்டத்தில் குதித்தார் தியான் சுவா

கோலாலம்பூர்,

பிகேஆர் உதவித் தலைவர் தியான் சுவா மே 9 பொதுத் தேர்தலின்போது பத்து நாடாளுமன்றத் தொகுதியில் போட்டியிடுவதற்கான தகுதியை பெறுகிறாரா என்பதை தீர்மானிக்க கோலாலம்பூர் உயர்நீதிமன்றம் மே 3ஆம் தேதி வியாழக்கிழமையை நேற்று நிர்ணயித்தது.பத்து நாடாளுமன்றத் தொகுதியின் நடப்பு உறுப்பினர் தியான் சுவாவிற்கு கடந்த மாதம் 2,000 வெள்ளி அபராதம் விதிக்கப்பட்டதை காரணமாகக் காட்டி, அவருடைய வேட்புமனுவை  கடந்த சனிக்கி ழமை  தேர்தல் அதிகாரி அன்வார் முகமட் ஸைன் நிராகரித்தார்.

Read More: Malaysia Nanban Tamil Daily on 1.5.2018


வீட்டு வாடகை கட்ட முடியவில்லை! 14 நாட்களுக்குள் வெளியேற வேண்டும் என்று மாநகர் மன்றம் நோட்டீஸ்!

ஸ்ரீ பந்தாய் பிபிஆர் அடுக்குமாடி வீட்டில் குடியி ருக்கும் மாற்றுத் திறனாளி நீலாம் பிகைக்கான சமூக நல இலாகாவின் உதவிப் பணம் நிறுத்தப்பட்டு நான்கு மாதங்கள் ஆகிவிட்டன. தற்போது குடியிருக்கும் பண்டாராயா அடுக்குமாடி வீட்டிற்கு வாடகை கட்ட முடியவில்லை. மாற்றுத் திறனாளியான இவர் பல வழிகளில் சிரமத்தை எதிர்நோக்கி வருகிறார். வீட்டை விட்டு பொருட்களோடு 14 நாட்களுக்குள் வெளியேற வேண்டும் என்று நீலாம்பிகைக்கு மாநகர் மன்றம் நோட்டீஸ் அனுப்பியுள்ளது. வழங்கப்பட்ட கால அவகாசத் திற்குள் பொருட்களை எடுத்துக் கொண்டு வீட்டை காலி பண்ணாவிட்டால் அனைத்துப் பொருட்களும் பறிமுதல் செய் யப்படும் என்றும் மாநகர் மன்றம் கடுமையான எச்சரிக்கை விடுத்துள்ளது. ஏது செய்வது என்ன செய்வது என்று தத்தளிக்கும் இந்த மாற்றுத் திற னாளியை பார்ப்பதற்கே பரிதாபமாக இருக்கிறது. முரளி தலைமையிலான தமிழன் கரங்கள் என்ற அமைப்பு தற்போது இம்மாதுவிற்கு ஓரளவு உதவி செய்கிறது. எனினும் இந்த மாற்றுத் திறனாளியின் மனக் குறைக்கு நிரந்தர பரிகாரம் வேண்டும். சரியாக நடக்க முடியாத மாற்றுத் திறனாளிக்கு உதவிக் கரம் நீட்ட அரசு சாரா அமைப்புகள் அல்லது கருணை கரங்கள் உதவி நல்க வேண்டும் என எதிர் பார்க்கப்படுகிறது. உங்களின் உடன் பிறப்புகளில் ஒருவராக என்னை நினைத்து எனக்கு அபயக்கரம் நீட்டுவீர் என்று, மாற்றுத் திறனாளி நீலாம்பிகை கண் கலங்க மன்றாடுகிறார்.


எடப்பாடி ஆட்சியை கவிழ்க்க புது கணக்கு போட்ட ஸ்டாலின்!

கடந்த ஏப்ரல் 18ஆம் தேதி தமிழகம் மற்றும் புதுச்சேரியை சேர்த்து 39 தொகுதிகளுக்கு நாடாளுமன்ற தேர்தலும், 18 தொகுதிகளுக்கு சட்டமன்ற இடைத்தேர்தலும் நடைபெற்றது. இந்த நிலையில் எடப்பாடி பழனிச்சாமி தலைமையில் தமிழகத்தில் நடந்து வரும் ஆட்சி தேர்தல் முடிவுக்கு பிறகு தொடருமா,தொடராத என்ற பெரிய கேள்வி எழுந்துள்ளது. வரும் 19 ஆம் தேதி மீதமுள்ள 4 தொகுதிகளுக்கான இடைத்தேர்தல் நடைபெறவுள்ள நிலை யில், அரவக்குறிச்சி தொகுதி திமுக வேட்பாளர் செந்தில் பாலாஜியை ஆதரித்து அரவக்குறிச்சி தொகுதியில்  ஸ்டாலின் பிரசாரம் செய்தார். பிரச்சா ரத்தின் போது ஆட்சி மாற்றம் எப்படி ஏற்படும் என கணக்கு போட்டு மக்களுக்கு சொல்லு புரியவைத்தார். ஸ்டாலின் பேசியதாவது, தமிழகத்தில் 23 ஆம் தேதி வாக்குகள் எண்ணும் போது எடப்பாடி பழனிசாமி வீட்டுக்கு போவது உறுதி செய்யப்படும்.

தமிழகத்தில் இன்னும் இரண்டு ஆண்டு கால ஆட்சி இருக்கிறது. இப்படி இருக்க எடப்பாடி அரசு எப்படி  வீட்டுக்கு போக முடியும் என்று ஒரு கேள்வி உங்க ளிடம் உள்ளது என்பது எனக்கு தெரியும்.அதாவது, எடப்பாடி தலைமையில் நடைபெறும் இந்த ஆட்சி மெஜாரிட்டி இல்லாத நிலையில் மைனாரிட்டியாக ஆட்சி நடத்தி வருகிறது. நடந்து முடிந்த 18 சட்டமன்ற இடைத்தேர்தலிலும், இனி நடைபெற இருக்கிற 4 சட்டமன்றத் தேர்தலிலும் மக்களின் பெரும் ஆதரவுடன் திமுக ஆட்சியை கைப்பற்றும் என்றும். ஏற்கனவே திமுக கூட்டணியில் 97 எம்.எல். ஏ.க்கள் இருக்கிறோம் என்றும். தற்போது இடைத்தே ர்தல் 22தொகுதிகளிலும் திமுக  வெற்றி பெற்றால் 119 எம்.எல்.ஏ.க்கள் வந்துவிடும். இதனால் 23 ஆம் தேதிக்கு பிறகு திமுகவின் ஆட்சி அமையும் என்று பிரச்சாரத்தின் போது கூறினார்.


ஈரான் நாட்டில் அரசு எதிராக மக்கள் போராட்டங்கள், ஆர்ப்பாட்டங்கள் பேரணிகள் நடத்திவருகின்றனர். அந்த நாட்டின் பத்து முக்கிய நகரங்களில் இப்போ ராட்டங்கள் நடைபெறுவதாக தகவல்கள் வெளியாகியுள்ளன.

கடந்த வியாழக்கிழமை தொடங்கிய இப்போராட்டங்கள் நேற்று தீவிரமடைந்துள்ளது. ஈரானில் பொரளாதாரநிலை மிகவும் மோசமாகவுள்ளதால், இந்த அரசை கண்டித்து போராட்டங்கள் நடக்கிறது.ஈரான் தலைநகர் டெஹ்ரானுக்கு அருகே உள்ள கராஜ் நகரில் கடந்த வியாழக்கிழமை அன்று போராட்டம் நடைபெற்றது. தற்போது டெஹ்ரான் தவிர அஹ்வாஸ், ஹமேதான், இஷாபான், கராஜ், கெர்மான்ஷா, மஷாத், ஷிராஸ், உர்மியா, வராமின் ஆகிய நகரங்களில் இப்போராட்டம் பரவியுள்ளது.

அரசை கண்டித்து பேரணிகளாக வரும் வாகனங்களின் மீது மர்மநபர்கள் தீ வைத்துள்ளனர். போராட்டக்காரர்களை கட்டுப்படுத்த இராணுவம் அந்த பகுதிகளுக்கு வந்து கண்ணீர் புகைக்குண்டுகள் வீசி தடுக்கின்றன.  இதையடுத்து 10 நகரங்களி லும் போலீஸாரும், இராணுவத் தினரும் குவிக்கப்பட்டுள்ள னர். போராட்டம், ஆர்ப்பாட்டத்தில் ஈடுபடுபவர்களை உடனடியாக கைது செய்ய அவர்களுக்கு உத்தரவு பிறப்பிக்கப்பட்டுள்ளது.


"தீரன் அதிகாரம் ஒன்று" முற்றிலும் புதுமையான போலீஸ் படமாக இருக்கும் – கார்த்தி

"தீரன் அதிகாரம் ஒன்று" திரைப்படத்தை பற்றி கார்த்தி :- நம்ம எல்லாரும் போலீசை சூப்பர்மேன் போன்றும் , வேற்று கிரகத்தில் இருந்து இறங்கிவந்தவர்கள் போன்றும் பார்க்கிறோம். நமது வீட்டில் அண்ணனோ , தம்பியோ அல்லது நண்பர்களோ போலீசாக இருப்பார்கள். போலீஸ் அதிகாரிகள் அனைவரும் நம்மில் ஒருவர் தான் என்பதை நாம் புரிந்துகொள்ள வேண்டும்.

போலீஸ் அதிகார்கள் எங்கிருந்து வருகிறார்கள். என்ன மாதிரியான குடும்ப சூழ்நிலையில் இருந்து வருகிறார்கள் என்ற விஷயம் தான் அவர்களை ஒரு வகையான போலீஸ் அதிகாரியாக மாற்றுகிறது. போலீஸ் டிரைனிங்கில் அவர்கள் போலீசாக மாற மட்டும் தான் பயிற்சி அளிக்கிப்படுகிறது. அவர்கள் எப்படிபட்ட போலீசாக இருக்கிறார்கள் என்பது அவர்களுடைய சூழ்நிலை தான் தீர்மானிக்கிறது. நான் தீரன் படத்துக்காக சந்தித்த போலீஸ் அதிகாரி ஒருவர் முதலில் கல்லூரியில் பேராசிரியராக ஆக வேண்டும் என்று தான் முயற்சி செய்துக்கொண்டிருந்திருக்கிறார் ஆனால் அவர்கள் சூழ்நிலையின் காரணமாக போலீஸ் அதிகாரியாக பணியாற்ற துவங்கியுள்ளார்.

முதலில் குற்றத்தை கண்டால் அவருக்கு கோபம் தான் வரும் , பதவியேற்றதும் அவர் கண் முன் நடக்கும் குற்றங்களை தட்டி கேட்கவும் முடிந்துள்ளது. இதனாலேயே போலீஸ் வேலையை அதிகமாக நேசித்து குற்றங்கள் நடப்பதை கட்டுபடுத்தியுள்ளார். தீரன்-னில் முற்றிலும் உண்மையான ஒரு போலீஸ் அதிகாரியை நீங்கள் பார்க்கலாம். சாதாரணமாக போலீஸ் அதிகாரி ஒருவர் கேஸ் பைலை படிக்கும் போது எப்படி ரீயாகட் செய்வாரோ அதே அளவு தான் தீரனும் இந்த படத்தில் ரீயாகட் செய்வார். இதை நான் சிறுத்தை படத்திற்காக ஒரு போலீஸ் அதிகாரியை சந்தித்தபோது சாதாரணமாக எதையும் எதிர்க்கொள்ளும் அவருடைய தன்மை எனக்கு பிடித்திருந்தது. அதை தான் பல காட்சிகளில் தீரன்-னில் நான் கடைபிடித்துள்ளேன். இயக்குநருக்கு அது மிகவும் பிடித்திருந்தது. தீரன்-னில் நீங்கள் வேறு ஒரு கோணத்தில் போலீஸ் அதிகாரிகளை பார்ப்பீர்கள். போலீஸ் அதிகாரிகளுக்கு தடங்கல் என்பது கிரிமினல் பக்கத்தில் இருந்து மட்டும் வராது. அதிகாரிகளிடமிருந்து சமூகத்திடமிருந்து கூட வரும்.

இதையெல்லாம் தாண்டி தான் ஒவ்வொரு கேஸையும் அதிகாரிகள் கையாள வேண்டியுள்ளது. இதை சொல்லும் போது சாதரணமாக இருக்கும் திரையில் பார்க்கும் போது உங்கள் வியக்கவைக்கும். இது 1995-2005 வரைக்கும் நடந்த உண்மை சம்பவத்தை மையமாக கொண்டு எடுக்கப்பட்டுள்ள கதையாகும். அதை ஒரு போலீஸ் அதிகாரியின் வழ்க்கையின் மூலம் கூறியுள்ளோம். நாம் பார்க்கும் ஒரு சில விஷயங்களை மட்டும் தான் மொத்த காவல் துறை நினைக்கிறோம். அது தவறு. நாம் அனைவரும் 8 மணி நேரம் வேலை செய்ய சம்பளம் வாங்குகிறோம். ஆனால் போலீஸ் அதிகாரிகள் ஒரு நாளைக்கு 22மணி நேரம் வேலை செய்கிறார்கள். அவர்களுக்கு விடுமுறை என்பதே கிடையாது.

நாம் பார்க்கும் ஒரு சில விஷயங்களை மட்டும் வைத்துக்கொண்டு மொத்த காவல்துறையும் இப்படி தான் என்று கூறுவது தவறு. மற்ற மாநில போலீஸ் அதிகாரிகளை விட தமிழ்நாட்டு போலீஸ் அதிகாரிகள் மேல் அனைவருக்கும் பயம் உண்டு. போலீஸ் அதிகாரியின் வாழ்க்கையாக தீரன் கதை நாம் சொல்கிறோம். தீரன்-னின் வாழ்க்கையை மாற்றிய ஒரு கேஸ் தான் இந்த படத்தின் கதை. நான் நடித்த கதாபத்திரங்களிலேயே எனக்கு “ நான் மகான் அல்ல “ படத்தில் நான் செய்த கதாபாத்திரம் தான் மிகவும் பிடிக்கும். என்னென்றால் நான் நிஜ வாழ்க்கையில் எப்படி இருப்பேனோ அப்படியே அந்த படத்தில் இருப்பேன். தீரன் வீட்டில் இருக்கும் போது “ நான் மகான் அல்ல “ படத்தில் வருவது போல ஒரு பையனாக இருப்பான்.

போலீசாக ஸ்டேஷனில் இருக்கும் போது வேறு ஒரு விதமாக இருப்பான். மற்ற படங்களில் வருவது போல் சத்தமாக பேசுவது போன்ற விஷயங்களை தவிர்த்து நிஜமாகவே போலீஸ் அதிகாரிகள் எப்படி இருப்பார்களோ அப்படியே இந்த படத்தில் இருக்க நான் முயற்சி செய்துள்ளேன். இந்த படத்தில் போலீஸ் அதிகாரியாக என்னை காண்பித்துக்கொள்ள பிட்னசையும், நான் பார்த்த போலீஸ் அதிகாரிகளின் குனாதீசியங்களை , உடல்மொழியையும் பயன்படுத்தியுள்ளோம்.

இப்போதுள்ள இளம் போலீஸ் அதிகாரிகள் எல்லாம் மீசை இல்லாமல் தான் இருக்கிறார்கள். விட்டால் அவர்கள் எல்லாம் சினிமாவில் டூயட்யே பாடலாம். நிஜமாக இன்றைய போலீஸ் அதிகாரிகளின் தோற்றம் எப்படி இருக்குமோ அப்படி தான் என்னுடைய தூரமும் இந்த படத்தில் இருக்கும். ராஜஸ்தான் மாதிரியான ஒரு flat land-ல் நாம் ஒளிந்திருந்து எதிரிகளை பிடிக்க முடியாது.

மண்னுக்குள் மறைந்து தான் பிடிக்க முடியும் அதனால் தான் ட்ரைலரில் அப்படி ஒரு காட்சி இடம்பெற்றது. அது கிராபிக்ஸ் அல்ல நிஜம் தான். நம் சமூகத்தில் நடைபெறும் பிரச்சனைகளை காணும் போது எனக்கு கோபம் வரதான் செய்கிறது. சமீபத்தில் கந்து வட்டி பிரச்சனையால் தீ குளித்து பெண் குழந்தையோடு இறந்த அந்த சம்பவத்தை பார்த்த போது கோபம் வந்தது. இதை போன்ற சம்பவத்தை பார்க்கும் போது நாம் நடவடிக்கை எடுக்க வேண்டிய அந்த இடத்தில் இருக்க வேண்டும் என்று தோணும் என் றார் கார்த்திக்


விஷால் - வரலட்சுமி காதல் முறிவு?

நடிகர் விஷாலும் நடிகை வரலட்சுமியும் பல ஆண்டுகளாகக் காதலித்துவருகிறார்கள். இதை இருவரும் நேரடியாக ஒப்புக்கொள்ளாவிட்டாலும் இது தொடர்பான செய்திகளுக்கு அவர்கள் மறுப்பு தெரிவித்ததில்லை. சமீபத்தில், வார இதழ் ஒன்றுக்கு விஷால் அளித்த பேட்டியில், வரலட்சுமியுடன் காதல். கூடிய சீக்கிரமே கல்யாணம்னு சொல்றாங்க. அது எப்போது? என்கிற கேள்விக்கு அவர் அளித்த பதில்: ‘வரலட்சுமியும் நானும் சிறிய வயதிலிருந்தே நண்பர்கள். நடிகர் சங்கக் கட்டடத்தில் முதல் முகூர்த்தம் என் திருமணம்தான். ஆமாம், 2018-ம் ஆண்டு ஜனவரி 14, என் திருமணம். இப்போதே கார்த்தியிடம் சொல்லி பதிவு செய்துவிட்டேன்.’ என்று கூறியிருந்தார். இதனையடுத்து விஷால் - வரலட்சுமி திருமணம் குறித்த உறுதியான தகவலாக அது எண்ணப்பட்டது. இந்நிலையில் காதல் முறிவு குறித்து நடிகை வரலட்சுமி ட்விட்டரில் ஒரு பதிவு எழுதியுள்ளார். அதில் அவர் கூறியிருப்பதாவது: காதலர்கள் பிரிவது இதைவிட மோசமாக இருக்காது. ஒரு நபர் 7 ஆண்டுக் கால காதலை தன்னுடைய மேலாளரின் வழியாக முறித்துக்கொண்டுள்ளார். உண்மையான காதல் எங்கே போனது என்று கேள்வி எழுப்பியுள்ளார். இதனை முன்வைத்து விஷால் - வரலட்சுமி காதல் முறிவு என்று சமூக வலைத்தளத்தில் பலரும் பேசிவருகிறார்கள்.


கர்ப்பகால தூக்கமின்மைக்கு காரணம் என்ன?

பெண்கள் பிரசவக்காலத்தில் தூக்கமின்றி அவதிப்படுவதை கண்டிருக்கலாம். இவர்கள் கஷ்டப்படுவதை கண்டால் உடன் இருப்பவர்களுக்கு கூட உறக்கம் வராது. குழந்தை பிறக்கும் வரைக்கும் தூக்கமின்றி அவதிப்படும் தாய்மார்கள் நிறைய பேர் இருக்கிறார்கள். அதிலும் முதல் பிரசவம் என்றால் அவர்களுக்கு பயமும் தொற்றியிருக்கும். கர்ப்பமாக இருக்கும் பெண்களுக்கு குடல் இயக்க பிரச்சனை ஏற்படுவது இயல்பு என மருத்துவர்கள் கூறுகிறார்கள். மற்றும் உடல் எடை, அழுத்தம் போன்ற காரணத்தினால் அவ்வப்போது சிறுநீர் வந்துக் கொண்டே இருக்கும். இதனால் கூட அவர்களது தூக்கம் பாதிக்கிறது. பெரும்பாலும் கர்ப்பமாக இருக்கும் பெண்கள் மதியம் மற்றும் மாலை இடைப்பட்ட நேரத்தில் தூங்குவது இயல்பு. இதன் காரணாமாக அவர்களது இரவு நேர தூக்கம் பாதிக்கப்படுகிறது. பெண்களுக்கு கர்ப்பம் தரித்த முதன்மை காலத்தில் குமட்டல் ஏற்படும் போதே, குடல் இயக்க திறனில் இயல்பாக சிறிய குறைபாடு ஏற்படும். இதனால் செரிமான பிரச்சனை ஏற்படுகிறது. இதனால் நெஞ்செரிச்சல், வாயு போன்ற உடல்நல குறைபாடுகள் ஏற்படலாம். இதை தவிர்க்க சரியான காய்கறி, பழங்கள் மற்றும் நிறைய தண்ணீர் குடிக்க வேண்டும் என்று மருத்துவர்கள் பரிந்துரைக்கின்றனர். மாதாமாதம் குழந்தையின் வளர்ச்சியால் வயிறு பெரிதாக ஆரம்பிக்கும். வயிறு பெரிதாக இருப்பதால் அவர்களால் சௌகரியமாக படுத்து உறங்க முடியாது.


எனது தோல்வியை இன விவகாரமாக ஆக்காதீர்!

கோலாலம்பூர் அனைத்துலக வெல்டர் வெயிட் சாம்பியன் பட்டத்திற்கான குத்துச் சண்டைப் போட்டியில் எனது தோல்வியை ஓர் இன விவகாரமாக ஆக்க வேண்டாம் என்று மலேசியாவைச் சேர்ந்த இளம் வீரர் அகிலன் தாணி கேட்டுக் கொண்டார். சமூக வலைத்தளங்களில் வெளியிடப்பட்ட சர்ச்சைக்குரிய கருத்தைத் தொடர்ந்து 21 வயதான அகிலன் தாணி சனிக்கிழமை இரவு முகநூலில் நேரடியாக பேசும்போது இந்த வேண்டுகோளை விடுத்தார். நாம் ஒற்றுமையாக இருக்க வேண்டும் என்று அவர் மலேசியர்களைக் கேட்டுக் கொண்டார். அவர் வெளியிட்ட இக்கருத்து சமூக வலைத்தளங்களில் பரவ லாக பகிரப்பட்டு வருகிறது.எனது தோல்வியை ஓர் இன விவகாரமாக சமூக வளைத்தளத்தில் பகிரப்பட்டு இருப்பதால் வீடியோ கிலிப் வாயிலாக தாம் பேச வேண்டிய அவசியம் ஏற்பட்டுள்ளதாக அகிலன் குறிப்பிட்டார். நான் ஓர் இந்தியர். அதனால்தான் எனக்கு போதுமான ஆதரவு கிடைக்கவில்லை. அரசாங்கத்தின் ஆதரவும் கிடைக்காமல் போனது என்று முகநூலில் சர்ச்சைக்குரிய கருத்தை சிலர் வெளியிட்டுள்ளார்கள். இது குறித்து மக்கள் கண்டனமோ, இதனை ஒரு இன விவகாரமாகவோ ஆக்க வேண்டாம். உண்மை நிலை என்னவென்று புரிந்து கொள்ளாமல் தனது குத்துச்சண்டை குறித்து எதிர்மறையான கருத்தை வெளியிடுவது எவ்வகையிலும் நியா யமில்லை என்றார். நான் ஓர் இந்தியர். அதனால்தான் அரசாங்கத்தின் ஆதரவு கிடைக்கவில்லை என்று கூறி எனக்கு ஒரு தர்மசங்கடமான சூழ்நிலையை ஏற்படுத்த வேண் டாம். நாம் அனைவருமே மலேசியர்களாகவே நான் பார்க்க விரும்புகிறேன்.மலேசியர் என்ற முறையில் என்னை ஒரு மலேசியராக அடையாளம் காணப் பட வேண்டும் என்று கோலாலம்பூரில் பிறந்த வளர்ந்தவரான அகிலன்தாணி மலேசியர்களை கேட்டுக் கொண்டார். நான் எடைத் தூக்கும் பயிற்சியை இந்தியர்ள், சீனர்கள், மலாய்க்காரர்கள், வெளிநாட்டவர் என அவர்களின் மையங்களில் தான் மேற்கொண்டேன். அவர் களுக்கும் நான் உதவி இருக்கிறேன். எனது காதலி கூட ஒரு சீனப் பெண்தான்.நாம் மாறுபட்ட இனத்தவர்கள் அல்ல. நாம் மலேசியாவில் வாழ்கிறோம். ஒன்றுபட்ட மக்களாக இருக்கிறோம் என்று அகிலன் குறிப்பிட்டார். கடந்த வெள்ளிக்கிழமை இரவு சிங்கப்பூரில் நடைபெற்ற அனைத்துலக வெல்டர் வெயிட் சாம்பியன் பட்டத்திற்கான குத்துச் சண்டைப் போட்டியில் முதல் சுற்றிலேயே அமெரிக்காவின் பெண் அஸ்க்ரென், அகிலனை வீழ்த்தினார்.


தமிழக மீனவர்களின் 42 படகுகளை விடுவிக்க இலங்கை அரசு தீர்மானம்

கொழும்பு தமிழக மீனவர்களின் 42 படகுகளை விடுவிக்க இலங்கை அரசு முடிவு செய்துள்ளது. எல்லையில் அத்துமீறி மீன் பிடித்ததாக தமிழக மீனவர்களின் 143 படகுகளை இலங்கை பறிமுதல் செய்துள்ளது. அதில் 42 படகுகளை மட்டும் விடுவிக்க இலங்கை அரசு தீர்மானம் செய்துள்ளது.


மகத்துவம் நிறைந்த இயேசுவின் மலைப்பிரசங்கம்

அதன் பிறகு மூன்றரை ஆண்டு காலம் இயேசு தெய்வீக நிலையில் இருந்து போதனைகள் செய்யத்தொடங்கினார். அவரது போதனைகளில் மிகப்பெரியதாகவும், மிகமிக முக்கியமானதாகவும் போற்றப்படுவது அவரது மலைப்பிரசங்கம். மனித குலம் மகிழ்ச்சியான வாழ்வை அடைவதற்கான பாதையை அவர் மலைப்பிரசங்கத்தில் செய்த போதனைகள் சுட்டிக்காட்டுகின்றன. இயேசுவின் முதன்மைச் சீடர்களில் ஒருவரான மத்தேயு தனது நூலில் 5 முதல் 7 வரையிலான அதிகாரங்களில் மலைப்பிரசங்கத்தின் மகத்துவத்தை பதிவு செய்திருக்கிறார். இவற்றில் காணப்படும் வசனங்கள் ஒவ்வொன்றுமே மகிழ்ச்சி நிறைந்த வாழ்வுக்கான திறவுகோலாக இருக்கின்றன. அதில் ‘உப்பும் ஒளியும்’, ‘எதிரிகளும் நண்பர்களே’, ‘வானத்து பறவைகள் உவமை’ போன்றவை கிறிஸ்துவ வாழ்வின் அடித்தளமாக அமைந்திருக்கின்றன. மக்கள் கூட்டத்தைப் பார்த்த அவர், மலைமீது ஏறினார்; அவர் உட்கார்ந்தபோது, சீடர்கள் அவரிடம் வந்தார்கள். அவர்களுக்கு கற்பிக்கத் தொடங்கினார் இயேசு: “நீங்கள் பூமிக்கு உப்பாக இருக்கிறீர்கள்; உப்பு உவர்ப்பிழந்து போனால், அதற்கு எப்படி மீண்டும் உவர்ப்பூட்ட முடியும்? வெளியே கொட்டப்பட்டு மனிதரால் மிதிக்கப்படுவதற்கே தவிர வேறெதற்கும் அது உதவாது. நீங்கள் உலகிற்கு ஒளியாக இருக்கிறீர்கள். கண் தான் உடலுக்கு விளக்கு. உங்கள் கண் தெளிவாக இருந்தால், உங்கள் முழு உடலும் பிரகாசமாக இருக்கும்; உங்கள் கண் பொல்லாததாக இருந்தால், உங்கள் முழு உடலும் இருளடைந்து இருக்கும். மலைமீது இருக்கும் நகரம் மறைவாயிருக்க முடியாது. உங்கள் ஒளியை மனிதர்களுக்கு முன்பாக பிரகாசிக்கச் செய்யுங்கள்; அப்போது, அவர்கள் உங்களுடைய நற்செயல்களைக் கண்டு உங்கள் பரலோகத் தந்தையை மகிமைப்படுத்துவார்கள்” (மத் 5:13-17) என மனித வாழ்க்கையின் மதிப்பை அழகாக விளக்கினார்.


வர்த்தக தொடக்கத்தில் சென்செக்ஸ் 76 புள்ளிகள் சரிவு

மும்பை: இன்று காலை வர்த்தக தொடக்கத்தில் சென்செக்ஸ் 76 புள்ளிகள் சரிந்து காணப்பட்டது. கடந்த இரண்டு நாள் வர்த்தகத்தில் குறியீடு 232.10 புள்ளிகளாக அதிகரித்துள்ளதை அடுத்து, இன்று மும்பை பங்குசந்தை குறியீட்டு எண் சென்செக்ஸ் 76.06 புள்ளிகள் சரிந்து 28,132.56 புள்ளிகளாக உள்ளது. வங்கி, தொழில்நுட்பம், ஐடி, நுகர்வோர் சாதனங்கள் மற்றும் எப்எம்சிஜி போன்ற முன்னணி நிறுவன பங்குகள் விலை 0.29% வரை குறைந்து காணப்பட்டன. தேசிய பங்குசந்தை குறியீட்டு எண் நிஃப்டி 23.30 புள்ளிகள் குறைந்து 8,643.00 புள்ளிகளாக உள்ளது. ஆசியாவின் இதர பங்குச்சந்தையான, சீனாவின் ஷாங்காய் கூட்டுக் குறியீடு 0.05%, ஹாங்காங்கின் ஹாங் செங் 0.79% மற்றும் ஜப்பான் நாட்டின் நிக்கேய் 0.40% சரிந்து காணப்பட்டது. கடந்த வர்த்தகத்தில் அமெரிக்க டவ் ஜோன்ஸ் தொழில்துறை சராசரியா 0.09% குறைந்து முடிந்தது.


உணவுப் பொருள் விலையேற்றத்திற்கு அரசாங்கமே காரணம்.

நாட்டில் உணவகங்கள் உட்பட உணவுப்பொருட்கள் விலையேற்றத்திற்கு மத்திய அரசாங்கத்தின் கொள்கைகளே காரணமாகும். இதனை கூட்டரசுப் பிரதேச அமைச்சர் டத்தோஸ்ரீ தெங்கு அட்னான் மன்சோர் விளங்கிக் கொள்ளாதது ஏன் என்று எதிர்க்கட்சித் தலைவர் ஒருவர் நேற்று கேள்வி எழுப்பினார். மக்களுக்கு பெரும் சுமையை ஏற்படுத்தும் அளவிற்கு மத்திய அரசாங்கத்தின் கொள்கைகள் அமைந்துள்ளன. இந்நிலையில் உணவகங்களில் பொருட் களின் விலையேற்றத்திற்கு எதிர்க்கட்சிகளைப் போல் நடந்து கொள்ளாதீர்கள் என்று உணவக உரிமையாளர்களை சாடுவது எந்த வகையிலும் நியாய மில்லை என்று ஜ.செ.க. சிலாங்கூர் மாநில அமைப்புச் செயலாளர் இங் தீன் சீ தெரிவித்தார். நாட்டில் உள்ள அரசியல் கட்சிகளின் உறுப்பினர்களின் எண்ணிக்கையுடன் நாட்டில் செயல்பட்டு வரும் உணவக உரிமையாளர்களின் பட்டியலை தெங்கு அட்னான் தெங்கு மன்சோரால் ஒப்பீடு செய்ய முடியுமா என்று அவர் கேள்வி எழுப்பினார். உணவக உரிமையாளர்கள் உணவுப்பொருட்களின் விலையை உயர்த்துவதற்கு பின்னணியில் எதிர்க்கட்சி உறுப்பினர்கள் இருக்கிறார்கள் என்று அண் மையில் தெங்கு அட்னான் குற்றஞ்சாட்டியிருப்பது தொடர்பில் கருத்துரைக்கையில் இங் தீன் சீ இவ்வாறு தெரிவித்தார். கடந்த ஏப்ரல் 15 ஆம் தேதி சனிக் கிழமை ஷா ஆலமில் கிம்மா மாநாட்டை அதிகாரப்பூர்வமாக தொடக்கி வைத்த தெங்கு அட்னான், இந்திய முஸ்லிம் உணவக உரிமையாளர்கள் சட்ட விரோதமாக தே தாரேக் மற்றும் ரொட்டி சானாய் விலையை உயர்த்துவதாக கடுமையாக சாடினார். சீனிக்கு உதவித் தொகையாக கிலோவிற்கு 34 காசு குறைக்கப்பட்டுள்ளது. ஆனால் சில மாமாக் உணவக உரிமையாளர்கள் இன்னமும் தே தாரேக்கிற்கு ஒரு கிளாசுக்கு 50 காசு கூடுதலாக கட்டணம் நிர்ணயிக்கிறார்கள். உண்மையிலே ஒரு கிளாஸ் தே தாரேக்கிற்கு ஒரு கிலோ சீனியா கலக்கிறீர்கள்..? என்று இந்திய உணவக உரிமையாளர்களை அமைச்சர் சாடியிருந்தார். இதற்கு இந்திய முஸ்லிம் அமைப்புகளிடமிருந்து கடுமையான எதிர்ப்பு கிளம்பியதுடன் அமைச்சரின் பேச்சை அவர்கள் கடுமையாக சாடினர். இந்நிலையில் இது குறித்து பேசிய அந்த ஜ.செ.க. தலைவரும் சிலாங்கூர் பலாக்கோங் சட்டமன்ற உறுப்பினருமான இங் தீன் சீ,விலைகள் குறைவதற்கு ஐந்து நடவடிக்கைகள் எடுக்கப்பட வேண்டும் என்றார். வாழ்க்கைச் செலவினத்தைக் குறைப்பதற்கு அரசாங்கம் சரியான நடவடிக்கைகளை எடுக் கத் தவறி விட்டதுபோல் தெரிகிறது என்று குறிப்பிட்ட அவர், அமைச்சர்கள் பொருளாதாரம் மோசமடைவதற்கான உண்மையான காரணத் தைக் கூற மறுக்க முயலும்போது நிலைமை மேலும் மோசமாகி விடுகிறது என்றார். அரசாங்கம் உண்மையிலேயே இந்நிலைக்குத் தீர்வுகாண விரும்பினால் இந்த ஐந்து விவகாரங்கள்மீது அது கவனம் செலுத்த வேண்டும். இந்த ஐந்து நடவடிக்கைகளையும் வெற்றிகரமாக செயல்படுத்தினால் பொருள் விலைகளும் மலேசிய பொருளாதாரமும் சீரடையும் என்று நம்புகி றேன் என்று இங் தீன் சீ ஓர் அறிக்கையில் கூறினார். ஜிஎஸ்டி.யை ஒழித்தல், 1எம்டிபி மோசடிக்குத் தீர்வுகண்டு முதலீட்டாளர்களின் நம்பிக்கையை மீட்டெடுத்தல், ஊழலை ஒழித்தல், ரிங்கிட்டின் மதிப்பை மீட்டெடுத்தல், பெட்ரோல் விலையைக் குறைத்தல் போன்ற கோரிக்கைகளை அவர் பரிந்துரைத்தார்.


சானியா ஜோடி முன்னேற்றம்!

கத்தார் பொது டென்னிஸ் போட்டியின் இரட்டையர் பிரிவின் முதலாவது சுற்றில் சானியா மிர்சா, பார்போரா ஸ்டிரிகோவா ஜோடி ராக்யூல் அடாவோ - யுபான் இணையை பந்தாடியது. பெண்களுக்கான கத்தார் டோட்டல் பொது சர்வதேச டென்னிஸ் போட்டி டோஹாவில் நடந்து வருகிறது. இதில் ஒற்றையர் பிரிவின் 2ஆவது சுற்று ஆட்டம் ஒன்றில் 2ஆம் நிலை வீராங்கனை ஏஞ்சலிக் கெர்பர் 4-6, 6-0, 4-6 என்ற செட் கணக்கில் ரஷியாவின் டாரியா கசட்கினாவிடம் வீழ்ந்தார். நிறைய தவறுகளை இழைத்ததால் அதிர்ச்சி தோல்வியை கெர்பரால் தவிர்க்க முடியவில்லை. மற்றொரு ஆட்டத்தில் கரோலினா வோஸ்னியாக்கி(டென்மார்க்) 7-5, 6-3 என்ற நேர் செட்டில் அக்னீஸ்கா ராட்வன்ஸ்காவை (போலந்து) வெளியேற்றி கால்லிறுதிக்கு முன்னேறினார். இரட்டையர் பிரிவில் இந்தியாவின் சானியா மிர்சா, செக்குடியரசின் பார்போரா ஸ்டிரிகோவா ஜோடி 6-2, 6-4 என்ற நேர் செட்டில் ராக்யூல் அடாவோ (அமெரிக்கா)- யுபான் (சீனா) இணையை பந்தாடியது. அதே நாளில் தொடர்ந்து காலிறுதியில் களம் இறங்கிய சானியா- ஸ்டிரிகோவா கூட்டணி 6-4, 6-3 என்ற நேர் செட்டில் டாப் ரோவ்ஸ்கி (கனடா)- டாரிஜா ஜூராக் (குரோஷியா) இணையை வீழ்த்தி அரையிறுதிக்குள் அடியெடுத்து வைத்தது.


ஈழத்தினை பூர்வீகமாகக் கொண்ட ஒருவர் சிங்கப்பூரின் அடுத்த பிரதமராகும் வாய்ப்பு அதிகமுள்ளதாக தெரிவிக்கப்பட்டுள்ளது. யாகூ நிறுவனத்தின் சிங்கப்பூர் கிளை நிறுவனம் நடாத்திய கருத்துக்கணிப்பு முடிவுகளின் அடிப்படையில் இந்த விடயம் தெரிவிக்கப்பட்டுள்ளது. தற்போது சிங்கப்பூரின் துணைப் பிரதமராக உள்ள தர்மன் சண்முகரத்னம் அடுத்த பிரதமராக வரவேண்டுமென 69 வீதமான மக்கள் வாக்களித்துள்ளதாக கருத்துக்கணிப்பு முடிவுகள் தெரிவித்துள்ளன. சிங்கப்பூரின் அடுத்த பிரதமர் தெரிவுக்கான போட்டிகள் மும்முரமாக நடைபெற்றுவரும் வேளையில், யாகூ இணையத்தளத்தின் சிங்கப்பூர் கிளை நிறுவனம் அடுத்த பிரதமராகும் வாய்ப்பு யாருக்கு அதிகமென கருத்துக்கணிப்பொன்றை நடாத்தியிருந்தது. இக்கருத்துக்கணிப்பின்படி, தற்போதைய பிரதமர் லீ செயீன் லூங் இன் வெற்றிடத்திற்கு தற்போது துணைப்பிரதமராக இருக்கும் தர்மன் சண்முகரத்தினம் தான் வரவேண்டுமென பெரும்பாலான மக்கள் விரும்புவதாகவும் தெரிவிக்கப்பட்டுள்ளது. இருப்பினும், 59 வயதுடைய தர்மன் சண்முகரத்னம் ஏற்கனவே சிங்கப்பூர் பிரதமர் வேட்பாளர்களில் போட்டியிடவுள்ளார் என்பதும் உறுதிப்படுத்தப்பட்டுள்ளது. இவருக்கு அடுத்த நிலையில், மற்றுமொரு துணைப் பிரதமரான தியோ சீ ஹேன்னுக்கு 34 வீதமானோரும், நிதி அமைச்சர் ஹெங் சயீ கியாட் 25 வீதமானோரும், பிரதமர் அலுவலக அமைச்சர் சான் சுன் சிங் இற்கு 24 வீதமானோரும் ஆதரவாக வாக்களித்துள்ளனர்.


விடிய விடிய வந்த தேர்தல் முடிவுகள்.  தேர்தல் நேர்மையாக நடந்ததா?

கோலாலம்பூர்,

ம.இ.கா.வின்  கட்சித் தேர்தலுக்கான வாக்களிப்பு முறையில் மாற்றங்கள் செய்யப்பட்டு கடந்த சனிக்கிழமை கட்சியின்  மேல்மட்ட பதவிகளுக்கான தேர்தல் நடைபெற்ற வேளையில், நாடு தழுவிய நிலையில் வாக்களிப்பு மையங்களில் பல்வேறு குழப்பங்கள், தடுமாற்றங்கள்  நிலவின. வாக்குகள் நிலவரத்திலும் குளறுபடி நிலவுவதால் இது குறித்து அடுத்த சில நாட்களில் பல்வேறு புகார்கள் முன்வைக்கப்படும் என்று நம்பப்படுகிறது.

Read More: Malaysia Nanban Tamil Daily on 22.10.2018


அமலாபாலுக்கு தூதுவிட்ட அந்த மலேசிய தொழிலதிபர்

பெட்டாலிங் ஜெயா,

கோலாலம்பூரில் நடைபெறவிருக்கும் ஒரு நிகழ்ச்சியில் கலந்து கொள்வதற்காக நடிகை அமலா பால் மலேசியா வரவிருக்கும் இந்த சமயத்தில், அவ ருடன் தகாத முறையில் நடந்து கொண்டதான புகாரின் பேரில் சென்னை, இ.சி.ஆரை சேர்ந்த 32 வயது அழகேசன் என்பவர் கைது செய்யப்பட்டுள்ள சம்பவம் சென்னையிலும் மலேசியாவிலும்  பரபரப்பை ஏற்படுத்தியுள்ளது.

மலேசியாவின் பிரபலமான ஒரு தொழில் அதிபர் கோலாலம்பூரில் உள்ள அவரின் விருந்தினர் இல்லத்தில் ஏற்பாடு செய்யவிருக்கும் தனியார் விருந்து நிகழ்ச்சியில் கலந்து கொள்ள முடியுமா என்று அமலா பாலிடம் அழகேசன் கேட்டிருக்கிறார்.

Read More: Malaysia Nanban Tamil Daily on 2.2.2018


உலகக் கிண்ண போட்டிக்கு தகுதி பெறுவதே எங்களின் இலக்கு

கோலாலம்பூர்,

உலகக் கிண்ண வலைப் பந்துப் போட்டிக்கு தகுதி பெறுவதே எங்களின் இலக்கு என்று மலேசிய கூடைப்பந்து சங்கம் நேற்று கூறியது.அயர்லாந்து, ஹாங்காங், சுவிட்ஸர்லாந்து உட்பட பல முன்னணி அணிகள் பங்கேற்கும் வலைப் பந்துப் போட்டி வரும் டிசம்பர் 9ஆம் தேதி சிங்கப்பூரில் தொடங்கவுள் ளது.

சீ விளையாட்டுப் போட்டியில் தங்கப் பதக்கம் வென்று நாட்டிற்கு பெருமைச் சேர்த்த தேசிய வீராங்கனைகள் இப்போட்டியில் கலந்து கொள்ள வில்லை. அவர்களுக்கு தற்காலிக ஓய்வு வழங்கப்பட்டுள்ளது. ஆகவே இப்போட்டியில் மலேசியாவின் இளம் வீராங்கனைகள் கலந்துகொண்டு தங்களின் திறனை வெளிப்படுத்தவுள்ளனர்.அடுத்தாண்டு செப்டம்பர் மாதத்தில் ஆசிய கிண்ண வலைப்பந்துப் போட்டி சிங்கப்பூரில் நடைபெறவுள்ளது.

இப்போட்டியில் முதல் இரண்டு இடங்களில் ஏதாவது ஒன்றை பிடிக்கவேண்டும். அப்படி பிடித்தால் மட்டுமே 2019ஆம் ஆண்டு நடைபெறும் உலகக் கிண்ண வலைப்பந்துப் போட்டியில் மலேசிய அணியினர் பங்கேற்க முடியும். அந்த இலக்கை அடைய வேண்டும் என்றால் இவ்வீராங்கனைகளுக்கு தற்காலிக ஓய்வு வழங்கப்பட வேண்டும்.

Read More: malaysia Nanban News paper on 21.11.2017


சீபீல்டு ஆலயம் உடைக்கப்படாது. சிலாங்கூர் அரசு உத்தரவாதம்.

(ஆர். குணா) ஷா ஆலம்,

சுபாங் ஜெயா, ஸ்ரீ மகாமாரியம்மன்  ஆலயம் உடைக்கப்படாது என்று நேற்று சிலாங்கூர் அரசாங்கம் உத்தரவாதம் அளித்துள்ளது. அந்த ஆலயத்தை உடைக்கக்கூடாது என்று கோரி, பெறப்பட்ட இடைக்கால தடை உத்தரவு தொடர்பில் அதன் மீதான விசாரணை வரும் ஜனவரி 11 ஆம் தேதி நடைபெறும் வேளையில் அதற்கான தீர்வு காணும் வரையில் அந்த ஆலயம் உடைக்கப்படுவதோ அத்துமீறி நுழைவதோ எதுவும் நடக்காதுஎன்று சிலாங்கூர் மந்திரி புசார் அமிருடின் ஷாரி தெரிவித்துள்ளார்.

Read More: Malaysia Nanban Tamil Daily on 30.11.2018


கேங் 24 உறுப்பினர்கள் நீதிமன்றத்தில் ஆஜர்!

கேங் 24 என்ற குண்டர் கும்பலைச் சேர்ந்த 24 பேர் இங்குள்ள பினாங்கு செஷன்ஸ் நீதிமன்றத்திற்கு கொண்டு வரப்பட்டனர். இதில் ஒருவர் கேங் 24 என்ற டி சட்டையினை பிடிவாதமாக அணிந்திருந்தார். இந்த குண்டர் கும்பலின் பெரும்புள்ளி 55 வயது டத்தோ ஸ்ரீ இங் சியான் சியா கடந்த மாதம் பினாங்கில் உள்ள ஒரு சூதாட்ட விடுதியில் கைது செய்யப்பட்டார்.இவருக்கு பக்கபலமாக இரண்டாவது நிலையில் இருந்த 32 வயது டத்தோ ஓங் தெக் வோ துன் டாக்டர் லிம் சோங் இயூவின் விரைவுச் சாலையில் இவரின் மெய்க் காப்பா ளரால் கடந்தாண்டு டிசம்பர் மாதம் முதல் தேதியன்று சுட்டுக் கொல்லப்பட்டார். திங்கட்கிழமையன்று இந்த குண்டர் கும்பல் மீது நீதிமன்றத் தில் குற்றஞ்சாட்டப்பட்டது. கேங் 24 கும்பலின் முது கெலு ம்பை போலீசார் வெற்றிக ரமாக முறியடித்துள்ளனர். பினாங்கு குற்றப் புலனாய்வுத் துறை தலைவர் மூத்த உதவிக் கமிஷனர் இவ்விவரங்களை தெரி வித்தார். இந்த குண்டர் கும்பலைச் சேர்ந்தவர்கள் குண்டர் கும்பல் நடவடிக்கையில் தீவிர மாக ஈடு பட்டு வந்தனர். பல்வேறு குற்றச் செயல்களை புரிந்துள் ளனர். இந்த கும்பலைச் சேர்ந்த மேலும் ஒன்பது பேர் தலை மறை வாகி உள்ளனர். இவர் களை இப்போது நாங்கள் வலை போட்டு தேடி வருகிறோம் விை ரவில் இவர்கள் பிடிபடு வார்கள் என்று நாங்கள் நம்புகிறோம்.


(சுகுணா முனியாண்டி)  சுங்கை பக்காப்,

எங்களுக்கு புதிய வீடுகளை  கட்டி தாருங்கள். இல்லையேல், எங்கள் குடியிருப்புப் பகுதியில் வெள்ள பிரச்சினைக்கு நிரந்தர தீர்வை காணுங்கள்  என சுங்கை ஜாவி வட்டாரத்தில் உள்ள கம்போங் சேது மக்கள் தங்கள் மனக்குமுறலை வெளிப்படுத்தினர். கடந்த இரண்டு தினங்களாக பெய்த தொடர் அடை மழையினால் மோசமாக பாதிக்கப்பட்ட கம்போங் சேது மக்கள், வெள்ளத்தில்  தங்களின் உடைமைகளை இழந்து பரிதவிக்கின்றனர்.

அவர்களை காப்பாற்றும் பணிகளில் மலேசிய பாதுகாப்புப் படையினர் களமிறங்கினர். கடந்த 60 ஆண்டுக்கும் மேலாக இப்பகுதியில் வெள்ளம் ஏற்பட்டு வருகின்றது. ஒவ்வொரு முறையும் வெள்ளம் ஏறிய பின்னர் எங்களுக்கு அனுதாபங்கள் கூற இங்குள்ள சட்ட மன்ற உறுப்பினர்களும் நாடாளுமன்ற உறுப்பினர்களும் மாநில ஆட்சி குழு உறுப்பினர்களும் வருகின்றனர். உதவிகள் செய்கின்றனர் . ஆனால், அது எங்களுக்கு நிரந்தர தீர்வாகுமா என்று பாதிக்கப் பட்ட மக்கள்  கேள்வி எழுப்புகின்றனர்.

Read More: Malaysia Nanban News Paper on 6.1.2018